open-index/open-wikipedia-markdown huggingface dataset:
വി.എസ്. വിജയരാഘവൻ

1980, 1984, 1991 ലോക്സഭകളിൽ പാലക്കാട് നിന്ന് തിരഞ്ഞെടുക്കപ്പെട്ട കോൺഗ്രസ്(ഐ) പാർട്ടിയുടെ മുതിർന്ന നേതാവാണ് നിലവിൽ എ.ഐ.സി.സി മെമ്പറായ ** വി.എസ്.വിജയരാഘവൻ. **
** (ജനനം:22 നവംബർ 1941) ** 

## ജീവിതരേഖ
പാലക്കാട് ജില്ലയിലെ ആലത്തൂർ താലൂക്കിലെ എരിമയൂർ എന്ന ഗ്രാമത്തിൽ വി.ജി.സുകുമാരൻ്റെയും രുഗ്മിണിയുടേയും മകനായി 1941 നവംബർ 22ന് വൃശ്ചിക മാസത്തിലെ ഉത്രാടം നക്ഷത്രത്തിൽ ജനിച്ചു. ആലത്തൂർ ഗവ.ഹൈസ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. എസ്.എസ്.എൽ.സിയാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
കോഴിക്കോട് ദേവഗിരി ഹൈസ്കൂളിൽ ഫിഫ്ത്ത് ഫോറമിൽ പഠിക്കുമ്പോൾ കേരളത്തിൽ നടന്ന ഒരണ സമരത്തിലൂടെയാണ് പൊതുരംഗ പ്രവേശനം.

1956-ൽ കോൺഗ്രസ് പാർട്ടി മെമ്പറായ വിജയരാഘവൻ കോൺഗ്രസ് പാർട്ടിയുടെ ബൂത്ത് പ്രസിഡൻ്റായാണ് രാഷ്ട്രീയ ജീവിതമാരംഭിച്ചത്. 1969-ൽ കോൺഗ്രസ് പാർട്ടി അഖിലേന്ത്യ അടിസ്ഥാനത്തിൽ പിളർന്നതോടെ ഇന്ദിര ഗാന്ധിക്കൊപ്പം (ഐ) ഗ്രൂപ്പിൽ അടിയുറച്ച് നിന്ന വിജയരാഘവൻ കേരളത്തിൽ ലീഡർ കെ.കരുണാകരൻ്റെ വിശ്വസ്ഥനായിരുന്നു. 

1980, 1984, 1991 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പിൽ പാലക്കാട് നിന്ന് ലോക്സഭാംഗമായി തിരഞ്ഞെടുക്കപ്പെട്ടു. 

1977, 1989, 1996, 1998, 2004 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ പാലക്കാട് നിന്ന് മത്സരിച്ചെങ്കിലും പരാജയപ്പെട്ടു.

** പ്രധാന പദവികളിൽ **

* 1956 : കോൺഗ്രസ് പാർട്ടി മെമ്പർ
* 1965 : കെ.പി.സി.സി അംഗം
* 1969-1978 : വൈസ് പ്രസിഡൻറ്, പാലക്കാട് ഡി.സി.സി.
* 1980 : ലോക്സഭാംഗം, (1) പാലക്കാട് 
* 1980-1983 : ഡി.സി.സി. പ്രസിഡൻറ് പാലക്കാട്
* 1984 : ലോക്സഭാംഗം, (2) പാലക്കാട്, കെ.പി.സി.സി ജനറൽ സെക്രട്ടറി
* 1984-1987 : കെ.പി.സി.സി വൈസ് പ്രസിഡൻറ്
* 1987-2007 : ഡി.സി.സി പ്രസിഡൻറ്, പാലക്കാട്
* 1991 : ലോക്സഭാംഗം, (3) പാലക്കാട്

## സ്വകാര്യ ജീവിതം
സൗമിനിയാണ് ഭാര്യ. 
ശ്യാം, മഞ്ജുള, പ്രീത എന്നിവർ മക്കളാണ്.

## തിരഞ്ഞെടുപ്പുകൾ

## അവലംബം

## പുറം കണ്ണികൾ
* Members of Fourteenth Lok Sabha - Parliament of India website

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ
വർഗ്ഗം:1941-ൽ ജനിച്ചവർ
വർഗ്ഗം:നവംബർ 22-ന് ജനിച്ചവർ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
പാർത്ഥി സുബ്ബ

ലഘുചിത്രം|പാർത്ഥി സുബ്ബൻ
യക്ഷഗാനം എന്ന കലാരൂപത്തിൻ‍െറ പിതാമഹനായി ഗണിക്കപ്പെടുന്ന വ്യക്തിയാണ് **പാർത്ഥി സുബ്ബ**.നിലവിലിരുന്ന യക്ഷഗാന കലയെ പരിഷ്ക്കരിച്ച് ഇന്നത്തെ രൂപം നൽ‍കിയത് ഇദ്ദേഹമാണെന്ന് കരുതപ്പെടുന്നു.ധാരാളം യക്ഷഗാന കൃതികളും ഇദ്ദേഹത്തിൻ‍െറതായി നിലവിലുണ്ട്.

### ജീവിത കാലം
കാസർ‍‍ഗോഡ് ജില്ലയിലെ കുംബ്ലയിലാണ് പാർത്ഥി സുബ്ബ  ജനിച്ചത്.ജീവിതകാലഘട്ടത്തെ കുറിച്ച് ആധികാരികമായ രേഖകളൊന്നും ലഭ്യമല്ല എങ്കിലും ക്രി.ശേ 17ാം നൂറ്റാണ്ടിലാണ് ഇദ്ദേഹം ജീവിച്ചിരുന്നതെന്ന് അനുമാനിക്കപ്പെടുന്നു.കുംബ്ലയിലെ പുരാതനമായ കണിപ്പുര ശ്രീ  ഗോപാലകൃഷ്ണ ക്ഷേത്രത്തിനു സമീപമാണ് ഇദ്ദേഹം താമസിച്ചിരുന്നത്.കുംബ്ല സീമ എന്ന പേരിൽ പുരാതന തൗളവ രാജ്യത്തിലെ ഒരു പ്രധാന മാഗണ (പ്രവശ്യ) യായിരുന്നു ഇന്നത്തെ കുംബ്ല പ്രദേശം.

പാർത്ഥി സുബ്ബ തിരുവിതാകൂറിൽ കൊട്ടാരക്കര തമ്പുരാൻെറ ആശ്രിതതം സ്വീകരിച്ച് കുറച്ച് കാലം അവിടെ തങ്ങിയിരുന്നതായ് കരുതപ്പെടുന്നു.ഇക്കാലയളവിൽ അദ്ദേഹം രാമനാട്ടം അഭ്യസിക്കുകയുണ്ടായി.രാമനാട്ടത്തിൽ അതീവ പ്രഭാവിതനായ അദ്ദേഹം കുംബ്ലയിൽ തിരിച്ചെത്തി നിലവിലിരുന്ന യക്ഷഗാനത്തെ പരിഷ്ക്കരിച്ച് ഇന്നത്തെ തെൻകുതിട്ടു ശൈലിക്ക് തുടക്കം കുറിച്ചു.രാമനാട്ടത്തിൻെറ പ്രഭാവം ഈ ശൈലിയിൽ പ്രകടമാണ്.മറ്റു ശൈലികളിൽ കാണാത്ത ചെങ്ങിലയുടെ ഉപയോഗം ഇതിനു ഉദാഹരണമാണ്.

പാർത്ഥി സുബ്ബ നിരവധി യക്ഷഗാന പ്രസംഗങ്ങൾ രചിച്ചിട്ടുണ്ട്. അധികവും രാമായണത്തെ ആസ്പദമാക്കിയുള്ളവയാണ്. പുത്രകാമേഷ്ടി,പട്ടാഭിഷേക,പഞ്ചവടി,വാലിവധേ,ചൂഢാമണി,സേതുബന്ധന,അംഗമസന്ധന,യുദ്ധകാണ്ഡ,ലവകുശ,കൃഷ്ണബാലലീലേ,ഐരാവത തുടങ്ങിയവ പ്രധാന യക്ഷഗാന കൃതികളായ് ഗണിക്കപ്പെടുന്നു.ഇവ കൂടാതെ യക്ഷഗാനാവതരണത്തിലെ പുർവ്വ രംഗത്തിൽ ഉപയോഗിച്ചുവരുന്ന  സഭാലക്ഷണ എന്ന ഗാനശകലത്തിൻെറ കർത്താവായും പാർത്ഥി സുബ്ബയെ കാണുന്നവരുണ്ട്.എന്നാൽ ഇതു സ്ഥിതീകരിക്കപ്പെട്ടിട്ടില്ല.

നിലവിൽ കാസർഗോഡു ജില്ലയിലെ കുംബ്ല ആസ്ഥാനമായി പാർത്ഥി സുബ്ബ യക്ഷഗാന കാലാ സംഘം പ്രവർത്തിക്കുന്നുണ്ട്.യക്ഷഗാന കലാകാരന്മാർക്കായി കർണ്ണാടക സർക്കാർ പാർത്ഥി സുബ്ബ പുരസ്ക്കാരം നൽകിവരുന്നു.

## അവലംബം
എ. സുന്നാ സാഹിബ്

ആറാം ലോകസഭയിൽ പാലക്കാട് ലോകസഭാ മണ്ഡലത്തിലെ പ്രതിനിഥി  ആയിരുന്ന വ്യക്തി ആണ് **എ. സുന്നാ സാഹിബ്**. ടി ശിവദാസമേനോൻ ആയിരുന്നു എതിരാളി. 1977ലെ ആ ഇലക്ഷനെ സംബന്ധിച്ച് ഒരു കേസ് നിലവിലിരുന്നു.. അതുവരെയും ഇടത് കക്ഷികളെ വിജയിപ്പിച്ച് പാലക്കാട് മണ്ഡലത്തിൽ കോൺഗ്ഗ്രസിന്റെ ആദ്യ അംഗം ആണ് സുന്നാ സാഹിബ്

## തിരഞ്ഞെടുപ്പുകൾ

## അവലംബം

## പുറം കണ്ണികൾ
* Members of sixth Lok Sabha - Parliament of India website

വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ
പോർട്രയിറ്റ് ഓഫ് എ ലേഡി ഇൻ വൈറ്റ്

1561-ൽ ടിഷ്യൻ വെസല്ലി ചിത്രീകരിച്ച വെളുത്ത വസ്ത്രം ധരിച്ച മാന്യയുവതിയെന്നു തോന്നുന്ന ഒരു അപരിചിതയായ സ്ത്രീയുടെ ചിത്രമാണ് **പോർട്രയിറ്റ് ഓഫ് എ ലേഡി ഇൻ വൈറ്റ്**. ഈ യുവതി ചിത്രകാരന്റെ കുടുംബാംഗങ്ങളിൽ ആരെങ്കിലും ആകാമെന്നും ഊഹിക്കുന്നു. ഇപ്പോൾ ഡ്രെസ്ഡനിലെ ജെമാൽഡെഗാലറി ആൾട്ടെ മീസ്റ്ററിൽ ആണ് ഈ ചിത്രം സൂക്ഷിച്ചിരിക്കുന്നത്.
## ചിത്രകാരനെക്കുറിച്ച്

പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ടിഷ്യൻ ചിത്രങ്ങൾ
ഈസ്റ്റ് ടിമോർ പ്രധാന മന്ത്രി

ടിമോർ-ലെസ്റ്റെയുടെ പ്രധാനമന്ത്രി (പോരിറോ: പ്രാമിറോ-മിനിസ്ട്രോ, ടെറ്റും: പ്രൈമറി-മിനിസ്റ്റു) കിഴക്കൻ ടിമോർ സർക്കാരിന്റെ തലവനാണ്. രാഷ്ട്രപതിയാണ് രാഷ്ട്രത്തലവൻ. പാർലമെന്റ് തെരഞ്ഞെടുപ്പിനു ശേഷം, ദേശീയ അസംബ്ലിയിൽ പ്രാതിനിധ്യമുള്ള എല്ലാ കക്ഷികളുടേയും അഭിപ്രായം കേട്ടതിനുശേഷം  കിഴക്കൻ ടിമോർ പ്രസിഡന്റ് പ്രധാനമന്ത്രിയെ നിയമിക്കുന്നു. പ്രധാനമന്ത്രി സാധാരണയായി വലിയ പാർട്ടിയുടെയോ സഖ്യത്തിന്റെയോ നേതാവായിരിക്കും. പ്രധാനമന്ത്രി പ്രവർത്തനങ്ങളുടെ മേൽനോട്ടം വഹിക്കുകയും മന്ത്രിസഭയുടെ അധ്യക്ഷത വഹിക്കുകയും ചെയ്യുന്നു.
നിരഞ്ജന അനൂപ്‌

മലയാള ചലച്ചിത്ര നടിയാണ് **നിരഞ്ജന അനൂപ്**(ജനനം :ഫെബ്രുവരി 6 1999). ചെറുപ്പം മുതൽ കുച്ചിപ്പുടി അഭ്യസിച്ച ഇവർ രഞ്ജിത്ത് സംവിധാനം ചെയ്ത ലോഹം എന്ന ചിത്രത്തിലൂടെ ആണ് മലയാള സിനിമ രംഗത്ത് കടന്നു വന്നത്. ചിത്രത്തിൽ ടെന്നീസ് താരത്തിന്റെ വേഷത്തിലാണ് നിരജ്ജന അഭിനയിച്ചത്. ലോഹത്തിന് ശേഷം 2017 ൽ C/O സൈറ ബാനു ,പുത്തൻ പണം,ഗൂഢാലോചന എന്നീ ചിത്രങ്ങളിൽ അഭിനയിച്ചു.ബി.ടെക് എന്ന ചിത്രത്തിലെ അനന്യ വിശ്വനാഥൻ എന്ന കഥാപാത്രത്തിന് മികച്ച പ്രതികരണമാണ് പ്രേക്ഷകരുടെ ഭാഗത്ത് നിന്ന് ലഭിച്ചത്.

## ചലച്ചിത്രങ്ങൾ
* Yasagan (2014)
* Soan Papdi (2015)
* ലോഹം (2015)...മൈത്രി
* 455 (2017)
* പുത്തൻ പണം (2017)...മിയ
* ഗൂഢാലോചന (2017)...ഫിദ
* C/O സൈറ ബാനു (2017)...അരുന്ധതി
* ഇര (2018)...ജനിഫർ
* കല വിപ്ലവം പ്രണയം (2018) 
* ബി.ടെക് (2018)...അനന്യ വിശ്വനാഥൻ
* ലളിതം സുന്ദരം (2020)
* ടർബോ  (2024)

## അവലംബങ്ങൾ

## പുറത്തേക്കുള്ള കണ്ണികൾ
*
റാറ്റിൽസ്നേക്ക് ഫയർ (2018)

2018 ഏപ്രിൽ 11 ന് അമേരിക്കയിലെ അരിസോണയിൽ ഫോർട്ട് അപ്പാച്ചെ ഇന്ത്യൻ റിസർവ്വേഷൻ വഴി ആരംഭിച്ച് സാൻ കാർലോസ് അപ്പാച്ചെ ഇന്ത്യൻ റിസർവേഷനിലും അപ്പാച്ചെ -സിറ്റ്ഗ്രേവ്സ് നാഷണൽ ഫോറസ്റ്റിലും പടർന്നുപിടിച്ച ഒരു കാട്ടുതീയായിരുന്നു **റാറ്റിൽസ്നേക്ക് ഫയർ.** തീപ്പിടുത്തത്തിൽ ഏകദേശം 26,072 ഏക്കർ (106 കിലോമീറ്റർ 2) വനഭൂമി കത്തി നശിച്ചു. തീപ്പിടുത്തത്തിനുള്ള കാരണം അജ്ഞാതമായി തുടരുന്നു.

## വർത്തമാനകാല സംഭവങ്ങൾ
### ഏപ്രിൽ
2018 ഏപ്രിൽ 11 ന്, ഏകദേശം 1.30 നടുത്തു അരിസോണ, വൈറ്റ്റിവറിനടുത്തു നിന്ന് 20 കിലോമീറ്റർ തെക്ക് കിഴക്ക്, ഫോർട്ട് അപ്പാച്ചെ ഇന്ത്യൻ റിസർവേഷൻ ഭാഗത്ത് ഒറ്റപ്പെട്ടു നിൽക്കുന്ന റാറ്റിൽസ്നേക്ക് പോയിൻറിൻറെ കിഴക്കുഭാഗത്ത് റാറ്റിൽസ്നേക്കിൽ തീപ്പിടുത്തമുണ്ടായതായി റിപ്പോർട്ട് ചെയ്യപ്പെട്ടു. അടുത്ത ദിവസം തീ 400 ഏക്കർ (2 കിമീ 2) അപ്പാ-സിറ്റ്ഗ്രേയ്സ് നാഷണൽ ഫോറസ്റ്റ് വരെ പടർന്നുപിടിച്ചിരുന്നു. തീയുടെ കാരണം അജ്ഞാതമായിരുന്നു. ജൂൺ 3 ന്, സാൻ കാർലോസ് അപ്പാച്ചെ ഇന്ത്യൻ റിസർവേഷൻ വരെ പടർന്നുപിടിച്ചിരുന്ന തീയെ നേരിടാൻ 158 അഗ്നിശമന സേനാംഗങ്ങളെ റിക്രൂട്ടു ചെയ്തു.

ഏപ്രിൽ 14 ന് ചുവന്ന പതാക മുന്നറിയിപ്പുകൾ പ്രാവർത്തികമാക്കുമ്പോഴേയ്ക്കും 2,644 ഏക്കർ (11 കിമീ 2) വരെ റാറ്റിൽസ്നേക്ക് തീ വളർന്നു ബീയർ വോളോ വൈൽഡെർനെസ്സ് വരെ എത്തിയിരുന്നു. വായുമാർഗ്ഗം സഹായം ആദ്യമായി ഉപയോഗിക്കുകയും തീപിടിത്തകാരണത്താൽ ദേശീയവനമേഖലയിലെ പലഭാഗങ്ങളും നിരവധി റോഡുകളും അടക്കുകയും ചെയ്തു. അടുത്ത ദിവസം, തീ മൂന്നു ശതമാനം നിയന്ത്രണവിധേയമായതായും തീ പിടിക്കാനുള്ള കാരണം ഇപ്പോഴും അജ്ഞാതമായി തുടരുന്നതായി ഉദ്യോഗസ്ഥർ പ്രസ്താവിച്ചെങ്കിലും ഒരു മനുഷ്യൻ കാരണമാണെന്നും വിശ്വസിക്കുന്നു.

ഏപ്രിൽ 18 ന് 11,339 ഏക്കർ (46 കി.മി) ആകാശത്തിലേക്കുയർന്ന തീ തെക്കും തെക്കുകിഴക്ക് പ്രത്യേകിച്ച് സാൻ കാർലോസ് അപ്പാച്ചെ ഇന്ത്യൻ റിസർവേഷൻ, ബീയർ വോളോ വൈൽഡെർനെസ്സ് തുടങ്ങിയ ഭാഗങ്ങളിലേയ്ക്ക് വ്യാപിക്കുകയും ചെയ്തിരുന്നു. ഏപ്രിൽ 25 ന് 21,513 ഏക്കർ (87 കി.മീ) വരെ തീ കൂടുതൽ ആളിപ്പടർന്നു. ഇളംചൂടുള്ള സാഹചര്യങ്ങളും ചെറിയ ഈർപ്പവും നേരിയ കാറ്റും ചൂടുള്ള ദിവസവും ഉൾപ്പെടെ തീപ്പിടുത്തത്തിന് അനുകൂല്യ സാഹചര്യങ്ങളായിരുന്നതിനാൽ തീ നിയന്ത്രണവിധേയമാക്കാൻ പ്രയാസമായിരുന്നു. തീയണയ്ക്കാനുള്ള ശ്രമത്തിൻറെ ഭാഗമായി തീ കൂടുതൽ പടരാതിരിക്കാൻ അഗ്നിശമന സേനാംഗങ്ങൾ നിലത്തുനിന്ന് ഇന്ധനങ്ങൾ നീക്കം ചെയ്തു.

ഏപ്രിൽ 29 ന് റാറ്റിൽസ്നേക്ക് തീ 25,996 ഏക്കർ (105 കിമീ 2) 63 ശതമാനം നിയന്ത്രണവിധേയമായതായി പ്രഖ്യാപിച്ചു.

## മേയ്
മേയ് ഒന്നായപ്പോഴേയ്ക്കും 26,072 ഏക്കർ (106 കിമീ 2) തീ പടർന്നുപിടിച്ചു കത്തിതീർന്നിരുന്നു. നിയന്ത്രണവിധേയമാക്കാനുള്ള തീ 63 ശതമാനം അപ്പോഴും ബാക്കി നിന്നിരുന്നു. ഫോറസ്റ്റ് റോഡ് 25 അടച്ചു. തണുപ്പ് കാലാവസ്ഥയും കറുത്തുമൂടികെട്ടികിടന്ന ഭാഗത്തേയ്ക്ക് നേരിയ പ്രകാശം കടന്നുവരാൻ തുടങ്ങിയതോടെ തീ നിയന്ത്രണവിധേയമാകാൻ തുടങ്ങിയിരുന്നു. മെയ് 2 വൈകുന്നേരം ആയപ്പോഴേയ്ക്കും 82 ശതമാനം തീ നിയന്ത്രണവിധേയമായി കഴിഞ്ഞിരുന്നു.

## അവലംബം

## പുറം കണ്ണികൾ
*
ബോണർ സ്പ്രിങ്ങ്സ്

**ബോണർ സ്പ്രിങ്ങ്സ്**  അമേരിക്കൻ ഐക്യനാടുകളിലെ കൻസാസ് സംസ്ഥാനത്ത് വ്യാൻഡോട്ട്, ലീവെൻവർത്ത്, ജോൺസൺ കൌണ്ടികളിലായി സ്ഥിതിചെയ്യുന്ന ഒരു പട്ടണമാണ്.  ഇത് കൻസാസ് സിറ്റി മെട്രോപൊളിറ്റൻ ഏരിയയുടെ ഭാഗമാണ്..   2010 ലെ യു.എസ്. സെൻസസ് പ്രകാരം 7,314 ആയിരുന്ന ഈ പട്ടണത്തിലെ ജനസംഖ്യ 2016 ൽ കണക്കുകൂട്ടിയതുപ്രകാരം 7,665 ആയിരുന്നു. 1898 നവംബർ 10 നാണ് ഇത് ഒരു പട്ടണമായി സംയോജിപ്പിക്കപ്പെട്ടത്.   പ്രൊവിഡൻസ് മെഡിക്കൽ സെന്റർ ആംഫിതിയേറ്റർ, നാഷണൽ അഗ്രിഗേറ്റിവ് സെന്റർ ആന്റ് ഹാൾ ഓഫ് ഫെയിം, വാർഷിക കൻസാസ് സിറ്റി റിനയ്സെൻസ് ഫെസ്റ്റിവൽ എന്നിവയുടെ കേന്ദ്രവും ഇവിടെയാണ്.

## അവലംബം
ഫേസ്‌ബുക്ക് ലൈക്ക് ബട്ടൺ

സ്വകാര്യ ഉടമസ്ഥതയിൽ ഉള്ള ഒരു സോഷ്യൽ നെറ്റ്‌വർക്കിംഗ് വെബ്‌സൈറ്റായ ഫേസ്‌ബുക്കിലുള്ള ഒരു സവിശേഷതയാണ് **ഫേസ്‌ബുക്ക് ലൈക്ക് ബട്ടൺ**. 2009 ഫെബ്രുവരി 9 - നാണ് ഈ സവിശേഷത ആദ്യമായി അവതരിപ്പിക്കപ്പെട്ടത്. സ്റ്റാറ്റസ് അപ്ഡേറ്റുകൾ, കമന്റുകൾ, ചിത്രങ്ങൾ, വീഡിയോകൾ, സുഹൃത്തുക്കൾ പങ്കുവയ്ക്കുന്ന ലിങ്കുകൾ, പരസ്യങ്ങൾ എന്നിവയുമായി അനായാസം സമ്പർക്കം പുലർത്താൻ ഉപയോക്താക്കളെ സഹായിക്കുന്നതിനായാണ് ലൈക്ക് ബട്ടൺ രൂപകല്പന ചെയ്തത്. ഒരു തവണ ഒരു ഉപയോക്താവ് ലൈക്ക് ബട്ടൺ ക്ലിക്ക് ചെയ്യുന്നതോടെ, നിർദ്ദിഷ്ട ഫേസ്‌ബുക്ക് പോസ്റ്റ് ഈ ഉപയോക്താവിന്റെ സുഹൃത്തുക്കൾക്ക് ന്യൂസ് ഫീഡായി പ്രത്യക്ഷപ്പെടുകയും ഒപ്പം ഈ ലൈക്ക് ബട്ടൺ അതുവരെ ആ പോസ്റ്റ് ലൈക്ക് ചെയ്ത ഉപയോക്താക്കളുടെ എണ്ണവും പൂർണ്ണമോ ഭാഗികമോ ആയി ഉപയോക്താക്കളുടെ പട്ടികയും പ്രദർശിപ്പിക്കുകയും ചെയ്യുന്നു. 2010 ജൂൺ മാസത്തിൽ കമന്റുകൾക്കും ഇത്തരത്തിൽ ലൈക്ക് ചെയ്യാനുള്ള സംവിധാനം ഫേസ്‌ബുക്ക് ഏർപ്പെടുത്തുകയുണ്ടായി. ഏതാനും വർഷങ്ങളായി ഉപയോക്താക്കൾ ലൈക്ക് ബട്ടണോടൊപ്പം ഡിസ്‍ലൈക്ക് ബട്ടൺ കൂടി വേണമെന്നുള്ള ആവശ്യം ഉയർത്തിയതോടെ 2016 ഫെബ്രുവരി 24 - ന് ആഗോളതലത്തിൽ റിയാക്ഷൻസ് എന്ന പേരിൽ പുതിയ സംവിധാനം ഫേസ്‌ബുക്ക് ഔദ്യോഗികമായി ഏർപ്പെടുത്തി. ഈ സംവിധാനത്തിൽ ലൈക്ക് ബട്ടണിൽ അമർത്തിപ്പിടിച്ചാൽ "Love", "Haha", "Wow", "Sad", "Angry" എന്നിങ്ങനെ അഞ്ച് രീതിയിൽ പോസ്റ്റിനോട് പ്രതികരിക്കാനുള്ള അവസരം ലഭിക്കും. ഇത്തരത്തിലുള്ള റിയാക്ഷൻ സവിശേഷത 2017 മേയ് മാസത്തിൽ കമന്റുകളിലേക്ക് നീട്ടിയിരുന്നു. തുടർന്ന് 2019 ഏപ്രിൽ മാസത്തിൽ റിയാക്ഷൻ സംവിധാനത്തിലെ വിവിധ റിയാക്ഷനുകളെ ഗ്രാഫിക്കലായി പരിഷ്കരിക്കുകയും ചെയ്തു.

ഫേസ്ബുക്കിന്റെ സോഷ്യൽ പ്ലഗ്-ഇന്നുകളിൽ ഒന്നാണ് ലൈക്ക് ബട്ടൺ, അതിൽ മൂന്നാം കക്ഷി വെബ്‌സൈറ്റുകളിൽ ബട്ടൺ സ്ഥാപിക്കാൻ കഴിയും. ഒരു പരസ്യ ശൃംഖലയുടെ ഒരു രൂപത്തെ ചുറ്റിപ്പറ്റിയാണ് ഇതിന്റെ ഉപയോഗം കേന്ദ്രീകരിക്കുന്നത്, അതിൽ ഏതൊക്കെ ഉപയോക്താക്കൾ ഏതൊക്കെ വെബ്‌സൈറ്റുകൾ സന്ദർശിക്കുന്നു എന്നതിനെക്കുറിച്ചുള്ള വിവരങ്ങൾ ശേഖരിക്കുന്നു. ഒരുതരം വെബ് ബീക്കണിന്റെ ഈ രീതിയിലുള്ള പ്രവർത്തനം സ്വകാര്യതയ്‌ക്കായി കാര്യമായി വിമർശിക്കപ്പെട്ടിട്ടുണ്ട്. പ്ലഗ്-ഇൻ വഴിയുള്ള ഡാറ്റ ശേഖരണം നിർത്താൻ സ്വകാര്യതാ ആക്ടിവിസ്റ്റ് ഓർഗനൈസേഷനുകൾ ഫേസ്ബുക്കിനോട് അഭ്യർത്ഥിച്ചു, സാധ്യമായ സ്വകാര്യതാ നിയമ ലംഘനങ്ങളുടെ പ്രവർത്തനത്തെക്കുറിച്ച് ഗവൺമെന്റുകൾ അന്വേഷണം ആരംഭിച്ചിട്ടുണ്ട്. മൂന്ന് മാസത്തിന് ശേഷം വിവരങ്ങൾ അജ്ഞാതമാക്കുമെന്നും ശേഖരിച്ച ഡാറ്റ മൂന്നാം കക്ഷികൾക്ക് പങ്കിടുകയോ വിൽക്കുകയോ ചെയ്യുന്നില്ലെന്നും ഫേസ്ബുക്ക് വ്യക്തമാക്കി. കൂടാതെ, ജനപ്രീതിയുടെ അളവുകോലായി ലൈക്ക് ബട്ടണിന്റെ സാധ്യതയുള്ള ഉപയോഗം ചില കമ്പനികൾ വ്യാജ ഫേസ്ബുക്ക് അക്കൗണ്ടുകളിലൂടെ ലൈക്കുകൾ വിൽക്കാൻ കാരണമായി, ഇത് ശരിയായ ഉപയോക്തൃ അളവുകോലുകളെ വളച്ചൊടിച്ച് ധാരാളം വ്യാജ ലൈക്കുകൾ ലഭിച്ചതായി ഫേസ്ബുക്കിൽ പരസ്യം ചെയ്യുന്ന ചില കമ്പനികളിൽ നിന്നുള്ള പരാതികൾക്ക് കാരണമായി. ഉപയോക്താക്കൾക്ക് ഒരു വ്യക്തിഗത പേജ് മാത്രമേ സൃഷ്‌ടിക്കാവൂ എന്ന് ഫേസ്ബുക്ക് അതിന്റെ സേവന നിബന്ധനകളുടെ ഉടമ്പടിയിൽ പറയുന്നു, കൂടാതെ വ്യാജ അക്കൗണ്ടുകൾ പ്രചരിപ്പിക്കുന്നതിനെതിരെ അതിന് നിരന്തരമായ ശ്രമങ്ങളുണ്ട്.
## അവലംബം
വർഗ്ഗം:ഫേസ്‌ബുക്ക്
വർഗ്ഗം:സാമൂഹ്യമാധ്യമങ്ങൾ
മേരി കിം ടിട്ല

ഒരു അമേരിക്കൻ പ്രസാധകയും, പത്രപ്രവർത്തകയും, മുൻ ടി.വി. റിപ്പോർട്ടറും സാൻ കാർലോസ് അപ്പാച്ചെ ഗോത്രത്തിലെ അംഗവുമായ **മേരി കിം ടിട്ല** (ജനനം: നവംബർ 24, 1960) 1987-ൽ അരിസോണയിൽ ട്യൂസണിലെ KVOA- യിൽ ആദ്യത്തെ അമേരിക്കൻ ഇന്ത്യൻ ടെലിവിഷൻ ജേർണലിസ്റ്റും, പിന്നീട് ഫീനിക്സിലെ കെപിഎൻഎക്സിൽ (KPNX) ജേർണലിസ്റ്റും 2008-ൽ അരിസോണയിലെ ആദ്യ കോൺഗ്രസണൽ ഡിസ്ട്രിക്റ്റിന്റെ സ്ഥാനാർത്ഥിയും ആയിരുന്നു. സാൻ കാർലോസ് അപ്പാച്ചെ ഗോത്രത്തിൽ പേരുവിവരം ചേർക്കപ്പെട്ട ഒരു അംഗമാണ് മേരി കിം ടിട്ല.

ഡെമോക്രാറ്റിക് പ്രൈമറി 1st ഡിസ്ട്രിക്ട് സീറ്റ് മത്സരം 2008 സെപ്തംബർ രണ്ടിനാണ് നടന്നത്. മുൻ അരിസോണ സംസ്ഥാന പ്രതിനിധിയും പ്രോസിക്യൂട്ടറുമായിരുന്ന ആൻ കിർക്ക്പാട്രിക്ക് 47% വോട്ടുനേടി ടിട്ലയെ പരാജയപ്പെടുത്തി. 33% വോട്ട് നേടിയ ടിട്ല രണ്ടാം സ്ഥാനത്ത് എത്തിയിരുന്നു. അഹ്വാതുകീ അറ്റോർണി ഹോവാർഡ് ശങ്കർ (14%), ഡെന്നിസ് കുഷിനിച്ച് കോർഡിനേറ്റർ ജെഫ്രി ബ്രൌൺ (6%),എന്നിവർ തൊട്ടടുത്ത സ്ഥാനത്തെത്തിയവരിൽ പ്രമുഖരായിരുന്നു. ഒക്ലഹോമ യൂണിവേഴ്സിറ്റിയിൽ നിന്നും ബിരുദം നേടിയ ടിട്ല വാൾട്ടർ ക്രൊങ്ക്കിറ്റ് സ്കൂൾ ഓഫ് ജേർണലിസം ആൻറ് മാസ് കമ്മ്യൂണിക്കേഷൻ അരിസോണ സ്റ്റേറ്റ് യൂണിവേഴ്സിറ്റിയിൽ നിന്നും മാസ്റ്റർ ബിരുദവും നേടി. 2006 നവംബറിൽ ക്രൊങ്ക്കിറ്റ് സ്കൂളിലെ അലുമ്നി ഹാൾ ഓഫ് ഫെയിമിൽ പ്രവേശിച്ചു. ഇപ്പോൾ ടിട്ല അരിസോണയിലെ മെസയിൽ സ്ഥിതി ചെയ്യുന്ന നാഷണൽ ഇന്ത്യൻ ട്രൈബൽ യൂത്ത് (UNITY) എക്സിക്യൂട്ടീവ് ഡയറക്ടർ സ്ഥാനം വഹിക്കുന്നു. 

## ഇവയും കാണുക
*യുണൈറ്റഡ് സ്റ്റേറ്റ്സ് ഹൗസ് ഓഫ് റെപ്രസന്റേറ്റീവ് ഇലക്ഷൻസ് ഇൻ അരിസോണ, 2008

## അവലംബം

## പുറം കണ്ണികൾ
*UNITY, Inc.

വർഗ്ഗം:1960-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ വനിതാ പത്രപ്രവർത്തകർ
ഹംഗേറിയൻ അക്കാദമി ഓഫ് സയൻസസ്

**ഹംഗേറിയൻ അക്കാദമി ഓഫ് സയൻസസ് ( (MTA))**&nbsp;ഹംഗറിയിലെ ഏറ്റവും പ്രധാനപ്പെട്ടതും അത്യന്തം ആദരിക്കപ്പെടുന്നതുമായ ഒരു പഠിത സമൂഹമാണ്. അതിന്റെ ആസ്ഥാനം ബുഡാപെസ്റ്റിൽ ഡാന്യൂബ് നദിയോരത്ത്, സെഷെൻയി റക്പാർട്ട്, അകാഡെമിയ ഉട്ക എന്നിവക്കിടയിലാണ്.&nbsp;അതിന്റെ പ്രധാന ഉത്തരവാദിത്ത്വങ്ങളിൽ ശാസ്ത്രീയ കൃഷി, ശാസ്ത്രീയ കണ്ടെത്തലുകൾ പ്രചരിപ്പിക്കുക, ഗവേഷണം വികസനം എന്നിവയെ പിന്തുണക്കുന്നതൊടൊപ്പം ഹങ്കേറിയൻ സയൻസിനെ ആഗോളതലത്തിൽ പ്രതിനിധീകരിക്കുകയെന്നതും ഉൾപ്പെടുന്നു.

## അവംലംബം
മെക്സിക്കോ-അമേരിക്കൻ അതിർത്തി

**മെക്സിക്കോ-അമേരിക്കൻ അതിർത്തി**, മെക്സിക്കോ, അമേരിക്ക എന്നീ രാജ്യങ്ങളെതമ്മിൽ വേർതിരിക്കുന്ന ഒരു അന്താരാഷ്ട്ര അതിർത്തിയാണ്. ഇത് പടിഞ്ഞാറ് പസഫിക് സമുദ്രം മുതൽ കിഴക്ക് ഗൾഫ് ഓഫ് മെക്സിക്കോ വരെ വ്യാപിച്ചുകിടക്കുന്നു. നഗര പ്രദേശങ്ങൾമുതൽ മരുഭൂമികൾ വരെയുള്ള വിവിധതരം ഭൂപ്രകൃതികൾക്കു കുറുകെകൂടിയാണ് ഈ അതിർത്തി കടന്നുപോകുന്നത്.  ലോകത്തിൽ ഏറ്റവുംകൂടുതലായി മറികടക്കപ്പെടുന്ന അതിർത്തിയായ മെക്സിക്കോ-അമേരിക്കൻ അതിർത്തിയിലൂടെ വർഷത്തിൽ രേഖകളോടെ ഏകദേശം 350 ദശലക്ഷം ആളുകൾ കടന്നുപോകുന്നു.

## അവലംബം

വർഗ്ഗം:അതിർത്തികൾ
അഭയവരദീശ്വരക്ഷേത്രം, തഞ്ചാവൂർ

തഞ്ചാവൂർ ജില്ലയിൽ ആദിരാമപട്ടണത്തുള്ള പ്രസിദ്ധമായ ശിവക്ഷേത്രമാണ് **അഭയവരദീശ്വരക്ഷേത്രം**. (തമിഴ്அபயவரதேஸ்வரர் கோயில்)  

## പ്രസക്തി

7-8 നൂറ്റാണ്ടുകളിൽ പ്രശസ്തമായ സംബന്ധർ സുന്ദരർ എന്നിവർ പാടിപുകഴ്തിയ ക്ഷേത്രമാണ് ഇത്. രോഗവിമുക്തിക്ക് വിശേഷമാണെന്ന് വിശ്വാസമുള്ളതിനാൽ രാജ്യത്തിന്റെ വിവിധ ഭാഗങ്ങളിൽ നിന്നും ഭക്തർ ഈ ക്ഷേത്രത്തിലെത്തുന്നു. തിരുവാതിരനക്ഷത്രദോഷപരിഹാരവും ഈ ക്ഷേത്രദർശനഫലമാണ്. കടൽ പാർത്ത നായകി (കടൽ കണ്ട ദേവി) എന്ന പെരിൽ പ്രശസ്തയായ സുന്ദ്രരനായകി ആണ് പ്രധാന പ്രതിഷ്ഠ.

## അവലംബം


## പുറം കണ്ണികൾ
* 

 

വർഗ്ഗം:തേവാരസ്തുതി ചെയ്യപ്പെട്ട ശിവക്ഷേത്രങ്ങൾ
ഒർവിൽ വോഗെൽ

**ഒർവിൽ വോഗെൽ** (ജീവിതകാലം : 1907-1991) തന്റെ ഗവേഷണങ്ങളിലൂടെ ലോക ഭക്ഷ്യ ഉത്പാദനത്തിൽ "ഹരിത വിപ്ലവം" സാദ്ധ്യമാക്കുന്നതിനു കാരണക്കാരനായ  ഒരു അമേരിക്കൻ ശാസ്ത്രജ്ഞനും ഗോതമ്പ് സങ്കരയിന സ്രഷ്ടാവുമായിരുന്നു.

## ജീവിതരേഖ
നെബ്രാസ്കയിലെ സ്റ്റാൻറൺ കൗണ്ടിയിലെ പിൽജെർ പട്ടണത്തിൽ വില്യം, എമിലിയ വോഗൽ ദമ്പതിമാരുടെ നാലുകുട്ടികളിൽ ഒരാളായി ഓർവിൽ ആൽവിൻ വോഗെൽ ജനിച്ചു. 1925 ൽ ഹൈസ്കൂൾ വിദ്യാഭ്യാസം പൂർത്തിയാക്കിയ അദ്ദേഹം 1929, 1931 കാലഘട്ടങ്ങളിൽ നെബ്രാസ്ക-ലിങ്കൺ സർവ്വകലാശാലയിൽനിന്ന് യഥാക്രമം  ബാച്ചിലർ ബിരുദവും ബിരുദാനന്തര ബിരുദവും കരസ്ഥമാക്കി. 1931 ൽ ബെർത്ത ബെർക്മാനെ വിവാഹം കഴിച്ച അദ്ദേഹം 1931 ൽ പുൾമാനിലെ  വാഷിംഗ്ടൺ സ്റ്റേറ്റ് കോളേജിൽ (ഇപ്പോൾ യൂണിവേഴ്സിറ്റി) ഗോതമ്പ് ബ്രീഡർ എന്ന നിലയിൽ തന്റെ ഔദ്യോഗിക ജീവിതം ആരംഭിച്ചു. 1931 മുതൽ 1972 വരെയുള്ള തന്റെ ഔദ്യോഗിക ജീവിതത്തുലുടനീളം അദ്ദേഹം വാഷിംഗ്ടൺ സംസ്ഥാന സർവ്വകലാശാലയിൽ യു.എസ്. ഡിപ്പാർട്ട്മെന്റ് ഓഫ് അഗ്രിക്കൾച്ചറിലെ കാർഷിക ഗവേഷണ സർവ്വീസിൽ ജോലി ചെയ്തിരുന്നു. തന്റെ വിരമിക്കൽ കാലത്ത് ഗോതമ്പു ഗവേഷണത്തിന് ധനസഹായം നൽകാനായി വോഗൽ ഒരു ഫണ്ട് സ്ഥാപിച്ചിരുന്നു. അദ്ദേഹവും പത്നി ബർത്തയും ഒത്തുചേർന്ന് ഫണ്ടു സമാഹരണത്തിനായി യത്നിച്ചിരുന്നു. വോഗെൽ 1991 ൽ ക്യാൻസർ മൂലം മരണമടഞ്ഞു.

## അവലംബം

വർഗ്ഗം:1907-ൽ ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:അമേരിക്കൻ ജൈവശാസ്ത്രജ്ഞർ
യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് അഗ്രിക്കൾച്ചർ

**യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് അഗ്രിക്കൾച്ചർ** (USDA) അഥവാ അഗ്രിക്കൾച്ചർ ഡിപ്പാർട്ട്മെന്റ്, കൃഷി, വനപരിപാലനം, ഭക്ഷണം എന്നിവയുമായി ബന്ധപ്പെട്ട ഫെഡറൽ നിയമങ്ങൾ വികസിപ്പിക്കുകയും നടപ്പിലാക്കുകയും ചെയ്യുന്നതിനു ചുമതലയുള്ള ഒരു യു.എസ്. ഫെഡറൽ എക്സിക്യൂട്ടിവ് വകുപ്പാണ്. കർഷകരുടേയും കൃഷിക്കള ഉടമകളുടേയും  ആവശ്യങ്ങൾ നിറവേറ്റുക, കാർഷിക വ്യാപാരം, ഉത്പാദനം എന്നിവ പ്രോത്സാഹിപ്പിക്കുക, ഭക്ഷ്യ സുരക്ഷ ഉറപ്പുവരുത്തുക, പ്രകൃതിവിഭവങ്ങളെ സംരക്ഷിക്കുക, ഗ്രാമീണ സമൂഹങ്ങളെ പരിപോഷിപ്പിക്കുക, അമേരിക്കയിലും അന്തർദേശീയമായും വിശപ്പിന് അറുതിവരുത്തുക എന്നിവ ഇതു ലക്ഷ്യമിടുന്നു.

USDA യുടെ 141 ബില്ല്യൺ ഡോളർ ബജറ്റിnz  ഏകദേശം 80 ശതമാനത്തോളം ഫുഡ് ആൻഡ് ന്യൂട്രീഷ്യൻ സർവീസ് (FNS) പ്രോഗ്രാമിലേക്കാണു പോകുന്നത്.  FMS ബഡ്ജറ്റിന്റെ ഏറ്റവും വലിയ ഘടകമായ സപ്ലിമെന്റൽ ന്യൂട്രീഷൻ അസിസ്റ്റൻസ് പ്രോഗ്രാം (മുമ്പ്, ഫുഡ് സ്റ്റാമ്പ് പ്രോഗ്രാം എന്നറിയപ്പെട്ടിരുന്നു), USDA യുടെ പോഷകാഹാര സഹായത്തിന്റെ മൂലക്കല്ലാണ്.

## അവലംബം
ഡാൻസ് ഇൻ ദ കൺട്രി

ഫ്രഞ്ച് കലാകാരനായ പിയറി-അഗസ്റ്റ റെനോയ്ർ 1883-ൽ ചിത്രീകരിച്ച ഒരു എണ്ണച്ചായാചിത്രമാണ് **ഡാൻസ് ഇൻ ദ കൺട്രി**.(French: Danse à la campagne) ഈ ചിത്രം പാരീസിലെ മുസീ ഡി ഓർസെയിൽ സൂക്ഷിച്ചിരിക്കുന്നു. ഈ ചിത്രം 1882-ൽ വ്യാപാരിയായ പോൾ ഡ്യൂറണ്ട്-റൂയൽ ബാൾ പാർട്ടി നൃത്തത്തെ അടിസ്ഥാനപ്പെടുത്തി വരയ്ക്കാനായി ഏർപ്പാടു ചെയ്തു. അദ്ദേഹം 1886-ൽ ഈ ചിത്രം വാങ്ങുകയും ഏപ്രിൽ 1883-ൽ ആദ്യമായി ചിത്രപ്രദർശനത്തിൽ പ്രദർശിപ്പിക്കുകയും 1919-ൽ റിനോയിറിൻറെ മരണം വരെ സൂക്ഷിക്കുകയും ചെയ്തിരുന്നു. ഇതേ ആശയത്തിൽ റെനോയ്ർ **[[ഡാൻസ് ഇൻ ദ സിറ്റി|ഡാൻസ് ഇൻ ദ സിറ്റി]]** എന്നപേരിൽ മറ്റൊരു ചിത്രം കൂടി ഇതേ വർഷം തന്നെ ചിത്രീകരിച്ചിരുന്നു.
## ചിത്രകാരനെക്കുറിച്ച്
ഇംപ്രഷനിസ്റ്റ് ശൈലി വികസിപ്പിക്കുന്നതിൽ മുൻനിരയിൽ നിന്നിരുന്ന ഒരു ഫ്രഞ്ച് കലാകാരനായിരുന്നു പിയറി-അഗസ്റ്റെ റെനോയിർ. സൗന്ദര്യത്തിന്റെയും പ്രത്യേകിച്ച് സ്‌ത്രീത്വത്തിന്റെ വിഷയാസക്തി പകരുന്ന ചിത്രങ്ങൾ എന്ന നിലയിൽ, "റൂബൻസ് മുതൽ വാട്ടീയോ വരെയുള്ളവരുടെ പാരമ്പര്യത്തിന്റെ അന്തിമ പ്രതിനിധിയായിരുന്നു റെനോയർ.റെനോയിറിന്റെ ചിത്രങ്ങൾ അവയുടെ ഊർജ്ജസ്വലമായ പ്രകാശവും പൂരിത നിറവും കൊണ്ട് ശ്രദ്ധേയമാണ്. മിക്കപ്പോഴും അഗാധവും പക്ഷപാതമില്ലാത്ത രചനകളിലൂടെ ആളുകളെ കേന്ദ്രീകരിക്കുന്നു. സ്ത്രീ നഗ്നതയായിരുന്നു അദ്ദേഹത്തിന്റെ പ്രാഥമിക വിഷയം. സ്വഭാവ ഇംപ്രഷനിസ്റ്റ് ശൈലിയിൽ, റിനോയർ ഒരു രംഗത്തിന്റെ വിശദാംശങ്ങൾ സ്വതന്ത്രമായി ബ്രഷ് ചെയ്ത വർണ്ണ സ്പർശനങ്ങളിലൂടെ നിർദ്ദേശിച്ചു. അങ്ങനെ അദ്ദേഹത്തിന്റെ രൂപങ്ങൾ അവയുടെ ചുറ്റുപാടുകളുമായി പരസ്പരം മൃദുവായി സംയോജിക്കുകയും ചെയ്തിരുന്നു.

## അവലംബം

## പുറം കണ്ണികൾ
*''Impressionism: a centenary exhibition'', an exhibition catalog from The Metropolitan Museum of Art (fully available online as PDF), which contains material on this painting (p. 195-200)

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
ഇടിയക്കടവ്

കൊല്ലം ജില്ലയിൽ കൊല്ലം താലൂക്കിൽ കിഴക്കേ കല്ലട വില്ലേജിലും മൺട്രോതുറുത്ത് പഞ്ചായത്തിലും ഉൾപ്പെട്ട് വരുന്നതും കല്ലടയാറിൻറെ തീരത്ത് സ്ഥിതി ചെയ്യുന്നതമായ  പ്രദേശമാണ് ഇടിക്കടവ്. മൺട്രോതുരുത്തിലേയ്ക്ക് പ്രവേശിക്കുന്നത്  കല്ലടയാറിന് കുറുകെയുള്ള  ഇടിയക്കടവ് പാലത്തിലൂടെയാണ്. നിരവധി കടകളും ചന്തയും ഒക്കെയുള്ള വാണിജ്യ കേന്ദ്രം കൂടിയാണ് ഇത്. ഇടിയക്കടവ് ചന്ത പണ്ട് കാലത്ത് പ്രസിദ്ധമായിരുന്നു.

വർഗ്ഗം:കൊല്ലം ജില്ലയിലെ ഗ്രാമങ്ങൾ
എൽവിൻ ചാൾസ് സ്റ്റാക്‌മാൻ

**എൽവിൻ ചാൾസ് സ്റ്റാക്‌മാൻ** (ജീവിതകാലം: മേയ് 17, 1885 - ജനുവരി 22, 1979) ഗോതമ്പുചെടിയെ ബാധിക്കുന്ന രോഗം കണ്ടെത്തുന്നതിനും തടയുന്നതിനുമുള്ള മാർഗ്ഗങ്ങൾ കണ്ടെത്തുന്നതിനായുള്ള പ്രയത്നങ്ങൾക്കു മാർഗ്ഗദീപം തെളിച്ച ഒരു അമേരിക്കൻ സസ്യ രോഗവിദഗ്‌ദ്ധൻ ആയിരുന്നു. &nbsp;1922 ൽ ഡോക്ടർ ഓഫ് ഫിലോസഫി (പിഎച്ച്ഡി) പഠനങ്ങൾ പൂർത്തിയാക്കുകയും പിൽക്കാലത്ത് സ്റ്റെം റസ്റ്റിനെക്കുറിച്ചുള്ള പഠനത്തിൽ അന്താരാഷ്ട്രതലത്തിൽ ഖ്യാതിനേടിയ സസ്യരോഗലക്ഷണശാസ്‌ത്രവിദഗ്‌ദ്ധയായിത്തീർന്ന മാർഗരറ്റ് ന്യൂട്ടന്റെ ഉപദേഷ്ടാവായിരുന്നു സ്റ്റാക്ക്മാൻ.

സ്റ്റാക്‌മാൻ 1917 ൽ രോഗവിദഗ്ദ്ധയായിരുന്ന എസ്ലെ ലൂയിസ് ജെൻസനെ വിവാഹം ചെയ്തു.

## അവലംബം
ഡോർട്ട്മുണ്ട്

ജർമ്മനിയിലെ ഒരു പട്ടണമാണ് **ഡോർട്ട്മുണ്ട്** (). രാജ്യത്തെ എട്ടാമത്തെ വലിയ നഗരവും നോർത്ത് റൈൻ-വെസ്റ്റ്ഫാലിയ സംസ്ഥാനത്തെ മൂന്നാമത്തെ വലിയ നഗരവുമാണ് ഡോർട്ട്മുണ്ട്. എ.ഡി. 882-ൽ സ്ഥാപിതമായ നഗരം 13, 14 നൂറ്റാണ്ടുകളിൽ ഈ പ്രദേശത്തെ പ്രധാന പട്ടണമായിരുന്നു. മുപ്പതുവർഷ യുദ്ധത്തിൽ തകർക്കപ്പെട്ട നഗരം പക്ഷേ പിന്നീട് ജർമ്മനിയിലെ പ്രധാന വ്യാവസായിക കേന്ദ്രമായി വളർന്നു. ഉരുക്ക്, കൽക്കരി വ്യവസായങ്ങൾക്കു പേരുകേട്ട നഗരം അക്കാരണം കൊണ്ടു തന്നെ രണ്ടാം ലോകമഹായുദ്ധകാലത്ത് സഖ്യകക്ഷികളുടെ രൂക്ഷമായ ആക്രമണത്തിനു വിദ്ധേയമായി. നഗരം ഏതാണ്ട് പൂർണ്ണമായും തകർക്കപ്പെട്ടു. നഗരമദ്ധ്യത്തിലെ എല്ലാ കെട്ടിടങ്ങളും തന്നെ 1945 മാർച്ച് 12-ന് നടന്ന ബോംബാക്രമണത്തിൽ തകർന്നിരുന്നു. നൂറ്റാണ്ടുകൾ നീണ്ട ഉരുക്ക്, കൽക്കരി വ്യവസായങ്ങളുടെ തകർച്ചയ്ക്കുശേഷം നൂതനമായ സാങ്കേതികവിദ്യ അടിസ്ഥാനമാക്കിയുള്ള വ്യവസായങ്ങളും ഡിജിറ്റൽ മേഖലയിലും സേവനമേഖലയിലും പ്രവർത്തിക്കുന്ന കമ്പനികളും ധാരാളമായി ഈ നഗരത്തിലേയ്ക്ക് കടന്നുവന്നു. ഇന്നു ജർമ്മനിയിലെ ഏറ്റവും സുസ്ഥിരമായ നഗരങ്ങളിലൊന്നാണ് ഡോർട്ട്മുണ്ട്. ജർമ്മൻ ഫുട്ബോളിലെ പ്രധാന ടീമുകളിലൊന്നായ ബൊറൂസിയ ഡോർട്ട്മുണ്ട് ഈ നഗരത്തിൽ നിന്നുള്ള ടീമാണ്.

* വിസ്തീർണ്ണം: 281 ച.കി.മീ.
* ജനസംഖ്യ: 586,600
* ജനസാന്ദ്രത: 2100/ച.കി.മീ.

## ചിത്രശാല

File:Dortmund Panorama.jpg|ഡോർട്ട്മുണ്ട് നഗരം
File:Dortmund_Centrum.jpg|സെൻട്രൽ ബിസിനസ്സ് ഡിസ്ട്രിക്ട്
File:NRW,_Dortmund,_Friedensplatz_-_Altes_Stadthaus_04.jpg|ടൗൺ ഹാൾ
File:Dortmund_Oper_Kaufmann.jpg|ഓപ്പറ ഹൗസ്
File:Dortmund Konzerthaus.JPG|കോൺസേർട്ട് ഹാൾ
File:Union-Brauerei Dortmund.jpg|യു ടവർ

File:HBFDo.JPG|തീവണ്ടിത്താവളം
File:West_side_of_dortmund_airport_terminal.jpg|വിമാനത്താവളം
File:TU-Dortmund-Mathetower-Mensa-Emil-Figge-50-2013.jpg|ഡോർട്ട്മുണ്ട് സാങ്കേതിക സർവ്വകലാശാല
File:Juicy_Beats_2013.jpg|ജ്യൂസി ബീറ്റ്സ് ഫെസ്റ്റ്
File:Dortmund_Signal_Iduna_Park_1.jpg|ഇഡുന പാർക്ക് സ്റ്റേഡിയം

## അവലംബം

വർഗ്ഗം:ജർമ്മനിയിലെ നഗരങ്ങൾ
കാർട്ടർ സെന്റർ

**കാർട്ടർ സെന്റർ** 1982 ൽ മുൻ അമേരിക്കൻ പ്രസിഡന്റ് ജിമ്മി കാർട്ടർ സ്ഥാപിച്ച ഒരു സർക്കാരിതര, ലാഭേച്ഛയില്ലാത്ത സംഘടനയാണ്. 1980 ലെ പ്രസിഡന്റ് തിരഞ്ഞെടുപ്പിലെ തോൽവിയടഞ്ഞ് അധികം താമസിയാതെ അദ്ദേഹവും പത്നി റോസാലിൻ കാർട്ടറും എമോറി സർവ്വകലാശാലയുമായുമായുള്ള പങ്കാളിത്തത്തോടെയാണ് ഇതു സ്ഥാപിച്ചത്.

## അവലംബം
ജർമ്മനിയിലെ മെട്രോപൊളിറ്റൻ മേഖലകൾ

ജർമ്മനിയിലെ ജനസാന്ദ്രത കൂടിയ 11 പ്രദേശങ്ങളാണ് മെട്രോപൊളിറ്റൻ മേഖലകൾ ആയി കണക്കാക്കുന്നത്. ഇവ താഴെ പറയുന്നവയാണ്.

## ഭൂപടം

## പുറത്തേക്കുള്ള കണ്ണികൾ
*Initiativkreises Europäischer Metropolregionen in Deutschland (ജർമ്മൻ ഭാഷയിൽ)

വർഗ്ഗം:ജർമ്മനി
വർഗ്ഗം:യൂറോപ്പിലെ നഗരങ്ങൾ
വർഗ്ഗം:ജർമ്മനിയിലെ മേഖലകൾ
ടൊലുകാ താഴ്വര

**ടൊലുകാ താഴ്വര** മെക്സിക്കോയുടെ മദ്ധ്യഭാഗത്ത് മെക്സിക്കോ താഴ്വരയുടെ (മെക്സിക്കോ സിറ്റി) തൊട്ടു പടിഞ്ഞാറ് ഭാഗത്തായി സ്ഥിതിചെയ്യുന്ന ഒരു താഴ്വരയാണ്. ഈ താഴ്വരയുടെ പഴയ പേര് മാറ്റ്ലാറ്റ്സിൻകോ എന്നായിരുന്നു. പർവ്വതനിരകളാൽ വലയം ചെയ്യപ്പെട്ട് ഏകദേശം 35 കിലോമീറ്റർ ദൂരത്തിൽ വടക്കുമുതൽ തെക്കൻ ദിക്കിലേയ്ക്കുവരെയായി വ്യാപിച്ചു കിടക്കുന്ന ഈ താഴ്വരയുടെ പ്രൗഢമായ ഭാഗം നെവാഡോ ഡി ടൊലുകാ അഗ്നിപർവ്വതമാണ്. മെക്സിക്കോയിലെ ഏറ്റവും ഉയരമേറിയ താഴ്വരകളിലൊന്നായ ഇവിടെ അതിനാൽത്തന്നെ തണുത്ത കാലാവസ്ഥയാണുള്ളത്. 1940 കൾ മുതൽ വ്യവസായങ്ങളുടേയും ജനസംഖ്യാ വളർച്ചയുടേയും ഫലമായി വനനശീകരണം, മണ്ണൊലിപ്പ്, ജല മലിനീകരണം തുടങ്ങി സാരവത്തായ പരിസ്ഥിതി അപചയ പ്രവർത്തനങ്ങൾ താഴ്വരയിൽ സംഭവിക്കുന്നുണ്ട്. ഹിസ്പാനിക് കാലഘട്ടത്തിനുമുമ്പ് ഈ പ്രദേശം ആസ്ടെക് സാമ്രാജ്യത്തിനും പുരെപെച്ച സാമ്രാജ്യത്തിനുമിടയ്ക്കുള്ള ഒരു ബഫർ മേഖലയായിരുന്നു. ആസ്ടെക് കാലഘട്ടം മുതൽ പത്തൊൻപതാം നൂറ്റാണ്ട് വരെ മെക്സിക്കോ സിറ്റിയുടെ നിയന്ത്രണത്തിലുള്ള മേഖലയുടെ ഭാഗമായിരുന്നു ഇതെങ്കിലും ഇന്ന് മെക്സിക്കോ സംസ്ഥാനത്തിന്റെ കേന്ദ്രഭാഗമായി ഇവിടെ താഴ്വരയിലെ പ്രധാന നഗരവും തലസ്ഥാനവുമായ ടൊലുക സ്ഥിതിചെയ്യുന്നു.

## അവലംബം

വർഗ്ഗം:മെക്സിക്കോയിലെ താഴ്വരകൾ
ഇന്റർനാഷണൽ റൈസ് റിസർച്ച് ഇൻസ്റ്റിറ്റ്യൂട്ട്

**ഇന്റർനാഷണൽ റൈസ് റിസർച്ച് ഇൻസ്റ്റിറ്റ്യൂട്ട്** (IRRI) ഫിലിപ്പൈൻസിലെ ലഗൂണയിലെ ലോസ് ബാനോസ് കേന്ദ്രമായി പ്രവർത്തിക്കുന്ന ഒരു അന്താരാഷ്ട്ര കാർഷിക ഗവേഷണ പരിശീലന സംഘടനയാണ്. 17 രാജ്യങ്ങളിലായി ഓഫീസുകളും ഏകദേശം 1,300 ജീവനക്കാരുമാണ് ഈ സംഘടനക്കുള്ളത്. പുതിയ നെല്ലിനങ്ങൾ വികസിപ്പിച്ചെടുക്കുന്ന പ്രവർത്തനങ്ങൾക്ക് പേരുകേട്ട IRRI ഏഷ്യയിലെ ക്ഷാമം തടയുന്നതിനു കാരണമായിത്തീർന്ന 1960 കളിലെ ഹരിതവിപ്ലവത്തിനു അതിന്റേതായ സംഭാവനകൾ നൽകിയിരുന്നു.

1960 ൽ സ്ഥാപിതമായ ഈ ഇൻസ്റ്റിറ്റ്യൂട്ട്, ദാരിദ്ര്യം, പട്ടിണി എന്നിവ കുറയ്ക്കുന്നതിനും നെൽകൃഷിക്കാരുടേയും ഉപഭോക്താക്കളുടേയും ആരോഗ്യത്തെ മെച്ചപ്പെടുത്തുക, നെൽകൃഷിയുടെ പാരിസ്ഥിതിക സുസ്ഥിരത ഉറപ്പുവരുത്തുക എന്നിവയ്ക്ക് ഊന്നൽ നൽകുന്നു. സഹകരണ ഗവേഷണത്തിലൂടെയും പങ്കാളിത്തത്തിലൂടെയും IRRI പ്രവർത്തിക്കുന്ന മറ്റു രാജ്യങ്ങളിലെ ദേശീയ കാർഷിക ഗവേഷണവും വിപുലീകരണ സംവിധാനങ്ങളും ശക്തിപ്പെടുത്തുക എന്നിവയിലൂടെയും ഈ സംഘടന അതിന്റെ ദൗത്യത്തെ വികസിപ്പിക്കുന്നു.

## അവലംബം

വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ഗവേഷണസ്ഥാപനങ്ങൾ
വർണ്ണലോപം

രണ്ട് വർണ്ണങ്ങൾ ചേരുമ്പോൾ അതിൽ ഏതെങ്കിലും ഒരു വർണ്ണം ലോപിച്ചുപോകുന്നതാണ് വർണ്ണലോപം.
ഉദാഹരണമായി **അതില്ല** എന്ന വാക്കിൽ അത്, ഇല്ല എന്നി രണ്ട് വാക്കകൾ സംയോജിച്ചിരിക്കുന്നു ഇവിടെ *ത്* എന്ന വർണ്ണത്തിനോട് *ഇ* എന്ന വർണ്ണം ചേരുമ്പോൾ വർണ്ണലോപം സംഭവിച്ച് *തി* എന്നായി മാറുന്നു. അങ്ങനെ അത്+ഇല്ല എന്നുള്ളത് അതില്ല എന്നായി മാറുന്നു.

## അവലംബം

വർഗ്ഗം:മലയാളവ്യാകരണം
എലിസബത്ത് ആംഗല മാർഗരറ്റ് ബൗവ്സ്-ലിയോൺ

ജോർജ്ജ് ആറാമന്റെ ഭാര്യയും, എലിസബത്ത് രാജ്ഞിയുടെയും രാജകുമാരി മാർഗരറ്റിന്റെ അമ്മയുമായിരുന്നു **എലിസബത്ത് ആംഗല മാർഗരറ്റ് ബൗവ്സ്-ലിയോൺ** (4 ഓഗസ്റ്റ് 1900 - 30 മാർച്ച് 2002).1936-ൽ ഭർത്താവ് അധികാരമേറ്റതുമുതൽ 1952-ൽ മരിക്കുന്നതുവരെ യുണൈറ്റഡ് കിംഗ്ഡത്തിലെ രാജ്ഞിയും ആയിരുന്നു. അതിനുശേഷം മകളുമായുള്ള ആശയക്കുഴപ്പം ഒഴിവാക്കാൻ എലിസബത്ത് രാജ്ഞി, ക്യൂൻ മദർ  എന്നറിയപ്പെട്ടു. ഇന്ത്യയിലെ അവസാന ചക്രവർത്തിനിയായിരുന്നു അവർ.

## അവലംബം

## ഗ്രന്ഥസൂചി
* 
* 
* 
* 
* Goldman, Lawrence (May 2006) "Elizabeth (1900–2002)", *Oxford Dictionary of National Biography*, Oxford University Press, , retrieved 1 May 2009 (Subscription required)
* 
* 
* 
* 
* 

വർഗ്ഗം:1900-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ബ്രിട്ടീഷ് രാജ്ഞി
വർണ്ണാഗമം

രണ്ട് വർണ്ണങ്ങൾ സംഗമിക്കുന്നിടത്ത് മറ്റൊരു വർണ്ണം അഗമിക്കുന്നതാണ് **വർണ്ണാഗമം**. *തിരുവോണം* എന്ന വാക്കിൽ *തിരു* എന്ന പദത്തോട് *ഓണം* ചേരുമ്പോൾ *രു*,*ഓ*  എന്നീ വർണ്ണങ്ങൾ സംഗമിക്കുന്നിടത്ത് *വ* കാരം ആഗമിക്കുന്നത് ഇതിനുദാഹരണമാണ്.
 അമ്മ + ഓട് = അമ്മയോട്
 പന + ഓല = പനയോല

## അവലംബം

വർഗ്ഗം:മലയാളവ്യാകരണം
ക്രെസ്കോ

**ക്രെസ്കോ** അമേരിക്കൻ ഐക്യനാടുകളിലെ ഐയവ സംസ്ഥാനത്ത് ഹൊവാർഡ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. 2000 ലെ സെൻസസിൽ 3,905 ആയിരുന്ന ഈ പട്ടണത്തിലെ ജനസംഖ്യ 2010 ലെ സെൻസസിൽ 3,868 ആയി കുറഞ്ഞിരുന്നു. ഹോവാർഡ് കൗണ്ടിയുടെ ആസ്ഥാനമാണ് ഈ പട്ടണം.

## അവലംബം

വർഗ്ഗം:ലോവയിലെ നഗരങ്ങൾ
ഇന്റർനാഷണൽ ഫെർട്ടിലൈസർ ഡെവലപ്മെന്റ് സെന്റർ

**ഇന്റർനാഷണൽ ഫെർട്ടിലൈസർ ഡെവലപ്മെന്റ് സെന്റർ** (IFDC എന്നറിയപ്പെടുന്നു) കർഷകർക്കായി മെച്ചപ്പെട്ട കാർഷിക സമ്പ്രദായങ്ങൾ, വള സാങ്കേതികവിദ്യ എന്നിവ ആവിഷ്ക്കരിക്കുക, കർഷകരെ കമ്പോളവുമായി ബന്ധിപ്പിക്കുക എന്നിവയിലൂടെ ആഗോള വിശപ്പ് ലഘൂകരിക്കുവാനായി പ്രവർത്തിക്കുന്ന ഒരു ശാസ്ത്രാധിഷ്ഠിത പൊതു അന്താരാഷ്ട്ര സംഘടനയാണ്. അമേരിക്കൻ ഐക്യനാടുകളിലെ അലബാമയിലുള്ള മസിൽ ഷോൾസ് ആസ്ഥാനമായി പ്രവർത്തിക്കുന്ന ഈ സംഘടനക്ക് 25 ൽ അധികം രാജ്യങ്ങളിൽ പദ്ധതികളുണ്ട്.

## അവലംബം

വർഗ്ഗം:യുണൈറ്റഡ് സ്റ്റേറ്റ്സ് ആസ്ഥാനമായുള്ള കാർഷിക സംഘടനകൾ
ലാവ ബലൂൺ

സമുദ്രോപരിതലത്തിൽക്കൂടി ഒഴുകുന്ന ലാവയുടെ വാതകം നിറഞ്ഞ കുമിളയാണ് **ലാവ ബലൂൺ**. ഒരു ലാവ ബലൂണിന്റെ വലിപ്പം നിരവധി മീറ്റർ വരെ ആകാം. കടലിൽ നിന്ന് ഉത്ഭവിക്കുമ്പോൾ, സാധാരണയായി ആവിനിറഞ്ഞ് ചൂടോടുകൂടി കാണപ്പെടുന്ന ലാവ ബലൂൺ കുറച്ചു സമയം സമുദ്രോപരിതലത്തിൽ പൊങ്ങിക്കിടന്ന ശേഷം വെള്ളം നിറഞ്ഞ് മുങ്ങി താഴുന്നു.

ലാവ ബലൂണുകൾ ലാവ പ്രവാഹങ്ങളായി സമുദ്രോപരിതലത്തിലും സമുദ്രത്തിനടിയിലെ വോൾകാനിക് വെൻറുകളിലും രൂപപ്പെടാറുണ്ട്. എന്നാൽ അവ സാധാരണയല്ല. അസോറസ്, കാനറി ദ്വീപുകൾ, ഹവായ്, ജപ്പാൻ, മരിയാന ദ്വീപുകൾ, മെക്സിക്കോ എന്നിവിടങ്ങളിൽ ഇവ കാണപ്പെടുന്നു. പ്രത്യക്ഷമായും, മാഗ്മയുടെ ഉള്ളിൽ കുടുങ്ങിയ വാതകങ്ങൾ ഒടുവിൽ വലിയ കുമിളകൾ ആയി രൂപം പ്രാപിച്ച് യാദൃഛികമായി സമുദ്രത്തിലെ ഉപരിതലത്തിൽ പ്രത്യക്ഷപ്പെടുന്നു. കാനറി ദ്വീപുകളിൽ കാണപ്പെടുന്ന അവശിഷ്ടങ്ങൾ അടങ്ങുന്ന ലാവ ബലൂണുകൾ അഗ്നിപർവ്വതം രൂപംപ്രാപിച്ചതിൻറെ അടിസ്ഥാന വർഷം കണ്ടുപിടിക്കാൻ സഹായിക്കുന്നു. ഈ അവശിഷ്ടങ്ങൾ ആദ്യം വലിയ അഗ്നിപർവ്വതസ്ഫോടനം സമീപിച്ചിരിക്കുന്നതിൻറെ അടയാളമായി തെറ്റായി വ്യാഖ്യാനിച്ചിരുന്നു.

## ദൃശ്യപരത

വാതകം നിറഞ്ഞ ലാവയുടെ കുമിളകൾ സമുദ്രോപരിതലത്തിൽക്കൂടി ഒഴുകുന്നതാണ് ലാവബലൂണുകൾ.എൽ ഹിയ്രോയിൽ (കാനറി ദ്വീപുകൾ) 0.3 മീറ്റർ (1&nbsp;ft 0 in) വരെ വലിപ്പമുള്ളതും ടെർസിറയിൽ 2011-2012 അഗ്നിപർവ്വത സ്ഫോടനത്തിലെ നിരീക്ഷണത്തിൽ ഏതാണ്ട് 3 മീറ്റർ (9.8 അടി) വരെ വൃത്താകാരത്തിലുള്ള ലാവ ബലൂണുകൾ സൃഷ്ടിക്കപ്പെട്ടിരുന്നു. 3–8-സെന്റീ സെന്റീമീറ്റർ-(1.2–3.1&nbsp;in) കട്ടിയുള്ള പുറംതോടിനാൽ ചുറ്റളവുള്ള ഒന്നോ ചിലപ്പോൾ അതിലധികമോ വലിയ വലിപ്പമുള്ള അറകളോടുകൂടിയ ലാവ ബലൂണുകളും കാണപ്പെടുന്നു.
## വിവരണം
1989-ൽ അസോറസിലെ ടേർസേിര ദ്വീപിൽ നിന്നും സമീപത്തുള്ള ഇസു-ടോബുവിലെ (ജപ്പാൻ) ടെയ്ഷിനോൾ  നിന്നും 1891-ൽ എൽ ഹിയ്രോ, പാന്ടെല്ലേറിയ കടൽത്തീരം (ഇറ്റലിയിലെ ഫൊയ്സ്സ്റ്റനർ അഗ്നിർവ്വതം), 1877-ൽ കീലാകേകുവാ ബേ (മൗന ലോവ, ഹവായി) എന്നിവിടങ്ങളിൽ നിന്നും ഉള്ള ലാവ ബലൂണുകളെക്കുറിച്ച് വിവരിച്ചിട്ടുണ്ട്. റെക്റ്റിക്കുലേറ്റോടുകൂടിയ  സമാന ഫ്ലോട്ടിംഗ് സ്കോറിയ ബ്ലോക്കുകൾ 1993-1994-ൽ മെക്സിക്കോയിലെ സോക്കോർറോയിൽ കണ്ടെത്തിയിരുന്നു. 2012 വരെ, ലാവാ ബലൂണുകൾ ഈ സൈറ്റുകളിൽ നിന്നു മാത്രമേ നിരീക്ഷിക്കപ്പെട്ടിട്ടുള്ളൂ.നിരീക്ഷണങ്ങളുടെ എണ്ണം വർദ്ധിപ്പിച്ചതിലൂടെ സമുദ്രാന്തർഭാഗത്തെ അഗ്നിപർവ്വതത്തിൻറെ (submarine volcanism) ഒരു സാധാരണ സംഗതി മാത്രമായാണ് സൂചിപ്പിക്കുന്നത്.

## അവലംബം

### ഉറവിടങ്ങൾ

* 
*  	
* 
* 
* 

## പുറം കണ്ണികൾ
* 

## കുറിപ്പുകൾ

വർഗ്ഗം:അഗ്നിപർവ്വതശാസ്ത്രം
ഒക്ലഹോമ സ്റ്റേറ്റ് യൂണിവേഴ്സിറ്റി - സ്റ്റിൽവാട്ടർ

ഒക്ലഹോമയിലെ സ്റ്റിൽവാട്ടറിൽ സ്ഥിതിചെയ്യുന്ന ഒരു പൊതു ലാൻറ്-ഗ്രാന്റ് സർവ്വകലാശാലയും സൺ-ഗ്രാന്റ് ഗവേഷണ സർവ്വകലാശാലയും ആണ് **ഒക്ലഹോമ സ്റ്റേറ്റ് യൂണിവേഴ്സിറ്റി** (also referred to informally as **Oklahoma State, OKState**, and **OSU**) മോറ്രിൽ നിയമപ്രകാരം 1890-ലാണ് ഒ.എസ്.യു സ്ഥാപിതമായത്. ഒക്ലഹോമ അഗ്രികൾച്ചറൽ ആൻറ് മെക്കാനിക്കൽ കോളേജ് (ഒക്ലഹോമ A&M) എന്നും അറിയപ്പെടുന്നു. 
## അവലംബം

## പുറം കണ്ണികൾ

* 
* Oklahoma State Athletics website
* 

വർഗ്ഗം:അമേരിക്കൻ ഐക്യനാടുകളിലെ കെട്ടിടങ്ങളും നിർമ്മിതികളും
വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ
സസ്ക്കാറ്റ്ച്ചെവാൻ

**സസ്ക്കാറ്റ്ച്ചെവാൻ** പടിഞ്ഞാറൻ കാനഡയിലെ ഒരു പ്രയറി, ബോറിയൽ വന പ്രവിശ്യയും കാനഡയിലെ സ്വാഭാവിക അതിർത്തികളില്ലാത്ത ഏക പ്രവിശ്യയുമാണ്. 651,900 ചതുരശ്ര കിലോമീറ്റർ (251,700 ചതുരശ്ര മൈൽ) വിസ്തൃതയുള്ള ഈ പ്രവിശ്യയുടെ ഏതാണ്ട് 10 ശതമാനം ഭാഗം (59,366 ചതുരശ്ര കിലോമീറ്റർ (22,900 ചതുരശ്ര മൈൽ)) ഭൂരിഭാഗവും നദികളും, റിസർവോയറുകളും, പ്രവിശ്യയിലെ 100,000 തടാകങ്ങളുമുൾപ്പെട്ട ശുദ്ധജലപ്രദേശമാണ്. 

സസ്ക്കാറ്റ്ച്ചെവാൻ പ്രവിശ്യയുടെ പടിഞ്ഞാറ് അൽബെർട്ടയും വടക്കുഭാഗത്ത് വടക്കുപടിഞ്ഞാറൻ പ്രവിശ്യയും, കിഴക്ക് മാനിറ്റോബ, വടക്കുകിഴക്ക് നൂനാവുട്ട് എന്നിവയും തെക്കുഭാഗത്ത് യു.എസ്.സംസ്ഥാനങ്ങളായ മൊണ്ടാന, വടക്കൻ ഡക്കോട്ട എന്നിവയുമാണ് അതിർത്തികൾ. 2018 അവസാനത്തെ കണക്കുകൾപ്രകാരം സസ്ക്കാറ്റ്ച്ചെവാനിലെ ജനസംഖ്യ 1,165,903 ആയിരുന്നു. പ്രാഥമികമായി പ്രവിശ്യയുടെ തെക്കൻ പ്രയറിയുടെ പാതിയിലാണ് പ്രദേശവാസികൾ താമസിക്കുന്നത്, അതേസമയം വടക്കൻ ബോറിയൽ പാതിയുടെ ഭൂരിഭാഗവും വനപ്രദേശവും വിരളമായി മാത്രം ജനവാസമുള്ളവയുമാണ്. ആകെ ജനസംഖ്യയിൽ ഏതാണ്ട് പകുതിയോളം പ്രവിശ്യയിലെ ഏറ്റവും വലിയ പട്ടണമായ സ്യാസ്കാടൂണിലോ പ്രവിശ്യാ തലസ്ഥാനമായ റെജീനയിലോ ആണ് അധിവസിക്കുന്നത്. മറ്റു പ്രധാന നഗരങ്ങളിൽ പ്രിൻസ് ആൽബർട്ട്, മൂസ് ജാവ്, യോർക്ക്ടൺ, സ്വിഫ്റ്റ് കറന്റ്, നോർത്ത് ബാറ്റിൽഡ്ഫോർഡ്, മെൽഫോർട്ട് എന്നിവയും അതിർത്തി നഗരമായ ലോയ്ഡ്മിൻസ്റ്ററും (ഭാഗികമായി അൽബെർട്ടയിൽ) ഉൾപ്പെടുന്നു.

## അവലംബം

വർഗ്ഗം:കാനഡയിലെ പ്രവിശ്യകൾ
വർഗ്ഗം:കാനഡയിലെ പ്രവിശ്യകളും പ്രദേശങ്ങളും
ആനന്ദേശ്വരം മഹാദേവക്ഷേത്രം

ആലപ്പുഴ ജില്ലയിൽ ചെങ്ങന്നൂരിനടുത്ത് പാണ്ടനാട്ടിൽ സ്ഥിതിചെയ്യുന്ന പുരാതനക്ഷേത്രമാണ് **ആനന്ദേശ്വരം മഹാദേവക്ഷേത്രം. ** ഈ പ്രദേശത്തെ ഒരു പഴയക്ഷേത്രമാണിത്. ഈ ക്ഷേത്രത്തിലേക്ക് ചെങ്ങന്നൂരിൽ നിന്നും 6ഉം മാന്നാറിൽ നിന്നും 4കിമിയും അകലമുണ്ടായിരിക്കും.  

ശിവൻ മുഖ്യപ്രതിഷ്ഠയായുള്ള ഒരു ക്ഷേത്രമാണ് ഇത്. പണ്ട് ഈ ക്ഷേത്രം പമ്പാനദിക്ക് സമീപമായിരുന്നത്രെ. ഒരിക്കൽ ഗതിമാറിയൊഴുകിയ നദി ആ ക്ഷേത്രത്തെ നശിപ്പിച്ചു എന്ന് കരുതപ്പെടുന്നു..  
ക്ഷേത്ര ഊരാഴ്മകാരായ  വഞ്ഞിപ്പുഴ മഠത്തിന്റെ കൈവശമിരുന്ന ആനന്ദീശ്വരം ക്ഷേത്രത്തിലേക്കത് മാറ്റി സ്ഥാപിക്കപ്പെട്ടു എന്ന് വിശ്വസിക്കുന്നു.

## പ്രധാന ദിവസങ്ങൾ
മഹാ ശിവരാത്രി):- കുംഭമാസത്തിൽ നടക്കുന്നു. 

സപ്താഹ യജ്ഞം: എല്ലാ വർഷവും അന്നദാനത്തോടെ ഇവിടെ സപ്താഹയജ്ഞം പതിവുണ്ട്.

നവാഹ യജ്ഞം: എല്ലാവർഷവും നവാഹയജ്ഞവും പതിവുണ്ട്,
പറയെടുപ്പ: മഹാശിവരാത്രിക്കുമുമ്പ് പാണ്ടനാട്ട് ഭാഗത്ത് എല്ലാ വീടുകളിലും ചെന്ന് പറയെടുപ്പ് പതിവുണ്ട്
## ഉപദേവന്മാർ
*(മഹാവിഷ്ണു),
* (പാർവ്വതി)
* (ഭുവനേശ്വരി),
* (ഗണപതി), 
* (ശാസ്താവ്),
* (യക്ഷിയമ്മ),
* (നാഗരാജാവ്),
*(നാഗയക്ഷി), 
* (ബ്രഹ്മരക്ഷസ്).

## അവലംബം

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
ന്യൂ ബ്രൺസ്വിക്ക്

ലഘുചിത്രം|ന്യൂ ബ്രൺസ്വിക്ക്
**ന്യൂ ബ്രൺസ്വിക്ക്** കാനഡയുടെ കിഴക്കൻ തീരത്തെ നാല് അറ്റ്ലാന്റിക് പ്രവിശ്യകളിലൊന്നാണ്. കാനഡയുടെ ഭരണഘടന പ്രകാരം ന്യൂ ബ്രൺസ്വിക്ക് മാത്രമാണ് രാജ്യത്തെ ദ്വിഭാഷാ പ്രവിശ്യ. ജനസംഖ്യയുടെ മൂന്നിൽ രണ്ടുഭാഗം ഇംഗ്ളീഷ് സംസാരിക്കുന്നവരായും മൂന്നാമതു ഭാഗം ഫ്രഞ്ച് സംസാരിക്കുന്നവരായും സ്വയം പ്രഖ്യാപിക്കുന്നു. ജനസംഖ്യയിൽ മൂന്നിലൊന്ന് ഇരുഭാഷകളും ഒരുപോലെ സംസാരിക്കുന്നവാരായി വെളിവാക്കുന്നു. അസാധാരണമായി ജനസംഖ്യയുടെ പകുതി മാത്രം പട്ടണപ്രദേശങ്ങളിൽ ജീവിക്കുന്നു. കൂടുതലും  ഗ്രേറ്റർ മോൺക്ടൺ, ഗ്രേറ്റർ സെന്റ് ജോൺ, എന്നിവിടങ്ങളിലും തലസ്ഥാനമായ ഫ്രഡറിക്ടണിലുമായാണ് വസിക്കുന്നത്.

## അവലംബം

വർഗ്ഗം:കാനഡയിലെ പ്രവിശ്യകൾ
വർഗ്ഗം:കാനഡയിലെ പ്രവിശ്യകളും പ്രദേശങ്ങളും
ന്യൂഫൗണ്ടൻലാൻഡ് ആന്റ് ലാബ്രഡോർ

**ന്യൂഫൗണ്ടൻലാൻഡ് ആന്റ് ലാബ്രഡോർ** കാനഡയുടെ ഏറ്റവും വലിയ കിഴക്കുഭാഗത്തായി സ്ഥിതിചെയ്യുന്ന പ്രവിശ്യയാണ്. രാജ്യത്തിന്റെ അറ്റ്ലാന്റിക് മേഖലയിൽ സ്ഥിതിചെയ്യുന്ന ഈ പ്രവിശ്യയിൽ 405,212 ചതുരശ്ര കിലോമീറ്റർ (156,500 ചതുരശ്ര മൈൽ) ഉൾപ്പെടുന്ന ന്യൂഫൗണ്ട്ലാൻഡ് ദ്വീപ്, വടക്കു പടിഞ്ഞാറൻ ഭാഗത്തായുള്ള പ്രധാന കരയിലെ ലാബ്രഡോർ എന്നിവ ഉൾപ്പെടുന്നു. 2018 ൽ ഈ പ്രവിശ്യയിലെ ജനസംഖ്യ 525,073 ആണെന്ന് കണക്കാക്കപ്പെട്ടിരിക്കുന്നു. പ്രവിശ്യയിലെ ജനസംഖ്യയുടെ ഏതാണ്ട് 92% ന്യൂഫൗണ്ട്ലാൻഡ് ദ്വീപിലും സമീപത്തുള്ള ചെറിയ ദ്വീപുകളിലുമായി  ജീവിക്കുന്നു. ഇവരിൽ പകുതിയിലേറെയും അവലോൺ അർദ്ധദ്വീപിലാണു ജീവിക്കുന്നത്.

## അവലംബം

## കുറിപ്പുകൾ

വർഗ്ഗം:കാനഡയിലെ പ്രവിശ്യകൾ
വർഗ്ഗം:കാനഡയിലെ പ്രവിശ്യകളും പ്രദേശങ്ങളും
എലോൺ ഇൻ ദ വേൾഡ് (ബോഗുറേ)

പത്തൊൻപതാം നൂറ്റാണ്ടിലെ ഫ്രഞ്ച് ചിത്രകാരനായിരുന്ന വില്യം-അഡോൾഫ് ബോഗുറേ സൃഷ്ടിച്ച എണ്ണച്ചായാചിത്രമാണ് **എലോൺ ഇൻ ദ വേൾഡ്**(French: Seule au Monde) ഈ ചിത്രം സൃഷ്ടിച്ച കൃത്യമായ വർഷം അജ്ഞാതമാണ് എങ്കിലും, തിയോ വാൻഗോഗ് 1867-ൽ ചിത്രം ഏറ്റെടുത്തതിനാൽ ബോഗുറേയുടെ ആദ്യകാലത്ത് കരിയറിനെ ഈ ചിത്രം നന്നായി സ്വാധീനിച്ചു. വയലിൻ കൈവശം പിടിച്ചുകൊണ്ട് പാരീസിൽ സീൻ നദിയിലെ പാലത്തിൻറെ മുകളിൽ ഒരു കർഷക പെൺകുട്ടി നിൽക്കുന്ന രംഗം ഈ ചിത്രത്തിൽ ചിത്രീകരിച്ചിരിക്കുന്നു.
## ചിത്രകാരനെക്കുറിച്ച്
 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, പ്രത്യേകിച്ച് സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

## ഇവയും കാണുക
* 

## അവലംബം

## പുറം കണ്ണികൾ
*William-Adolphe Bouguereau at the Web Museum

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
ചെമ്മന്തട്ട മഹാവിഷ്ണുക്ഷേത്രം, തുവ്വൂർ

മലപ്പുറം ജില്ലയിൽ പാണ്ടിക്കാടിനടുത്ത് തുവ്വൂർ അങ്ങാടിയിൽ നിന്നും 500 മീറ്റർ കിഴക്ക് മാറി ആണ് ചെമ്മന്തട്ട മഹാവിഷ്ണുക്ഷേത്രം സ്ഥിതിചെയ്യുന്നത്. കുറേകാലമായി മണ്ണിനടിയിലായിരുന്നു ക്ഷേത്രം. ആ ക്ഷേത്രവളപ്പ് കാട്പിടിച്ചും ഇരുന്നു. തൊട്ടടുത്ത് താമസിക്കുന്ന ചാക്കോ എന്ന ക്രൈസ്തവനാണ് അവിടെ ആദ്യം ചൈതന്യദർശനമുണ്ടാകുന്നത്. അദ്ദേഹം അവിടെ തിരി വെക്കാൻ തുടങ്ങിയതോടെ ആണ് ഈ ക്ഷേത്രം പുനരുദ്ധാരണം ആരംഭിക്കുന്നത്. ഇപ്പോൾ അവിടെ ശ്രീകോവിലിന്റെ പണി തീർന്നു. ഒരു ഭജനമണ്ഡപവും പണികഴിഞ്ഞു. നാലമ്പലം തറപ്പണി പൂർത്തിയായി.

## എത്തിച്ചേരാൻ
*തീവണ്ടി നിലയം: തുവ്വൂർ (ഷൊർണൂർ നിലമ്പൂർ പാത) - അഞ്ഞൂറു മീറ്റർ
*ബസ് തുവ്വൂർ (പാണ്ടിക്കാട്-മേലാറ്റൂർ പാത)

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
യൂക്കോൺ

**യൂക്കോൺ** കാനഡയിലെ മൂന്ന് ഫെഡറൽ പ്രദേശങ്ങളിൽ ഏറ്റവും ചെറുതും രാജ്യത്തിൻറെ പടിഞ്ഞാറേയറ്റത്തു സ്ഥിതിചെയ്യുന്നതുമായ ഒരു പ്രദേശമാണ്. വടക്കുപടിഞ്ഞാറൻ പ്രവിശ്യകളും നൂനാവുട്ടുമാണ് മറ്റു രണ്ടു ഫെഡറൽ പ്രദേശങ്ങൾ. 35,874 ജനസംഖ്യയുള്ള ഇവിടെ കാനഡയിലെ മറ്റേതൊരു പ്രവിശ്യയിലോ  ഭൂപ്രദേശത്തിലോ ഉള്ളതിനേക്കാൾ ഏറ്റവും ചെറിയ ജനസംഖ്യയാണുള്ളതെങ്കിലും മൂന്നു പ്രദേശങ്ങളിലുള്ളതിനേക്കാൾ വലിയ നഗരം ഇവിടെയാണുള്ളത്. വൈറ്റ്ഹോഴ്സ് പ്രാദേശിക തലസ്ഥാനവും ഏക നഗരവുമാണ്.

1898-ൽ വടക്ക്-പടിഞ്ഞാറൻ പ്രദേശങ്ങളിൽ നിന്ന് വിഭജിക്കപ്പെട്ട ഈ പ്രദേശം യുകോൺ ടെറിട്ടറിയായി മാറി. 2002 മാർച്ച് 27-ന് ഫെഡറൽ സർക്കാരിൻറെ യൂക്കോൺ ആക്ടിന് രാജകീയ അനുമതി ലഭിച്ചതോടെ ഈ പ്രദേശത്തിന്റെ ഔദ്യോഗിക നാമമായി യൂക്കോൺ സ്ഥാപിച്ചുവങ്കിലും ഇപ്പോഴും ഉപയോഗത്തിലുള്ള ജനപ്രിയമായ യൂക്കോൺ ടെറിറ്ററി എന്ന നാമം, കാനഡ പോസ്റ്റ് ഈ പ്രദേശത്തിന്റെ അന്തർദ്ദേശീയമായി അംഗീകരിച്ച തപാൽ ചുരുക്കരൂപമായ YT എന്ന് ഉപയോഗിക്കുന്നത് തുടരുന്നു. 2021-ൽ, പ്രാദേശിക ഗവൺമെന്റ് നയം മാറ്റിയതിലൂടെ ഔദ്യോഗിക പ്രാദേശിക സർക്കാർ സാമഗ്രികളിൽ "ദ യൂക്കോൺ" എന്ന പേര് ഉപയോഗിക്കുന്നതിന് ശുപാർശ ചെയ്യപ്പെട്ടു. ഔദ്യോഗികമായി ദ്വിഭാഷാ (ഇംഗ്ലീഷും ഫ്രഞ്ചും) സംവിധാനമാണെങ്കിലും യൂക്കോൺ സർക്കാർ ഫസ്റ്റ് നേഷൻസ് ഭാഷകളും അംഗീകരിക്കുന്നു.

5,959 മീറ്റർ (19,551 അടി) ഉയരത്തിൽ, ക്ലുവാൻ നാഷണൽ പാർക്ക് ആൻറ് റിസർവിലിൽ സ്ഥിതിചെയ്യുന്ന യൂക്കോണിലെ മൗണ്ട് ലോഗൻ, കാനഡയിലെ ഏറ്റവും ഉയരം കൂടിയ പർവതവും വടക്കേ അമേരിക്കൻ ഭൂഖണ്ഡത്തിലെ രണ്ടാമത്തെ ഏറ്റവും ഉയർന്ന പർവതവുമാണ് (യു.എസ്. സംസ്ഥാനമായ അലാസ്കയിലെ ഡെനാലിക്ക് ശേഷം). യുകോണിന്റെ ഭൂരിഭാഗം പ്രദേശങ്ങളിലും നീണ്ട, തണുത്ത ശൈത്യകാലവും ഹ്രസ്വവും ചൂടുള്ളതുമായ വേനൽക്കാലവുമുള്ള ഒരു സബാർട്ടിക് കാലാവസ്ഥയാണ് അനുഭവപ്പെടാറുള്ളത്. ആർട്ടിക് സമുദ്രതീരത്ത് തുന്ദ്ര കാലാവസ്ഥയുണ്ട്. യൂക്കോണിലെ പ്രധാന നദികളിൽ യൂക്കോൺ നദിയും പെല്ലി, സ്റ്റുവർട്ട്, പീൽ, വൈറ്റ്, ലിയാർഡ്, തത്ഷെൻഷിനി നദികളും ഉൾപ്പെടുന്നു.

## അവലംബം
നാഷണൽ അക്കാഡമി ഓഫ് സയൻസസ്

**നാഷണൽ അക്കാഡമി ഓഫ് സയൻസസ്** **(NAS)** അമേരിക്കൻ ഐക്യനാടുകളിലെ ഒരു ലാഭരഹിത-സർക്കാരിതര സംഘടനയാണ്. നാഷണൽ അക്കാദമീസ് ഓഫ് സയൻസസ്, എൻജിനീയറിങ് ആൻറ് മെഡിസിൻ അതോടൊപ്പം നാഷണൽ അക്കാഡമി ഓഫ് എൻജിനീയറിങ് (NAE), നാഷണൽ അക്കാദമി ഓഫ് മെഡിസിൻ (NAM) എന്നിവയുടേയും ഭാഗമായി **NAS** പ്രവർത്തിക്കുന്നു.
ഒരു ദേശീയ അക്കാദമി എന്ന നിലയിൽ സംഘടനയുടെ പുതിയ അംഗങ്ങളെ അവരുടെ വിശിഷ്ടവും അവിരാമവുമായ നേട്ടങ്ങളുടെ അടിസ്ഥാനത്തിൽ വാർഷികമായി നിലവിലുള്ള അംഗങ്ങളാണു തെരഞ്ഞെടുക്കുന്നത്.  ദേശീയ അക്കാദമിയിലെ തിരഞ്ഞെടുപ്പിനെ ശാസ്ത്രീയ മേഖലയിലെ ഏറ്റവും ഉയർന്ന ബഹുമതികളിൽ ഒന്നായി കണക്കാക്കുന്നു.

എബ്രഹാം ലിങ്കൺ അംഗീകരിച്ച കോൺഗ്രസിന്റെ ഒരു നിയമത്തിന്റെ ഫലമായി 1863-ൽ സ്ഥാപിതമായ ഈ സംഘടന ശാസ്ത്രം, സാങ്കേതികത എന്നിവയുമായി ബന്ധപ്പെട്ട കാര്യങ്ങളിൽ രാജ്യത്തിന് സ്വതന്ത്രവും വസ്തുനിഷ്ഠവുമായ ഉപദേശം നൽകുന്നതുകൂടാതെ, ഏതെങ്കിലും സർക്കാർ വകുപ്പ് ആവശ്യപ്പെടുന്നപക്ഷം സർക്കാരിനു ശാസ്ത്രീയ ഉപദേശം നൽകുന്ന ഉത്തരവാദിത്വങ്ങളും അർപ്പിക്കപ്പെട്ടിരിക്കുന്നു. ഈ അക്കാദമിക്ക് അതിന്റെ സേവനങ്ങൾക്ക് സർക്കാരിൽ നിന്ന് ഒരു നഷ്ടപരിഹാരവും ലഭിക്കുന്നില്ല.

## അവലോകനം
2016 ലെ കണക്കുകൾപ്രകാരം നാഷണൽ അക്കാദമി ഓഫ് സയൻസസിൽ 2,350 നാസ് അംഗങ്ങളും 450 അന്താരാഷ്ട്ര അംഗങ്ങളും ഉൾപ്പെടുന്നു. 2005 ൽ ഇത് 1,100 സ്റ്റാഫുകളെ നിയമിച്ചു. നിലവിലെ അംഗങ്ങൾ വർഷം തോറും പുതിയ അംഗങ്ങളെ തിരഞ്ഞെടുത്തുകൊണ്ട് സംഘടനയെ സജീവമായി നിലനിറുത്തുന്നു. യു‌എസ് പൗരന്മാരായ 84 അംഗങ്ങളെവരെ ഓരോ വർഷവും തിരഞ്ഞെടുക്കുന്ന ഇതിലേയ്ക്ക് പ്രതിവർഷം 21 വിദേശ പൗരന്മാരെയും അന്താരാഷ്ട്ര അംഗങ്ങളായി തിരഞ്ഞെടുക്കാവുന്നതാണ്. ഏകദേശം 190 അംഗങ്ങൾക്ക് നോബൽ സമ്മാനം ലഭിച്ചു. 1989-ലെ പ്രവേശന രേഖകൾപ്രകാരം, അക്കാദമിയിലേക്ക് വനിതകളെ ചേർക്കുന്ന കാര്യത്തിൽ ഏറെ പിന്നിലുള്ള ഈ സംഘടനയിൽ അക്കാലത്ത് 1,516 പുരുഷ അംഗങ്ങളുണ്ടായിരുന്നപ്പോൾ 57 വനിതാ അംഗങ്ങൾ മാത്രമാണുണ്ടായിരുന്നത്.

## അവലംബം
ഡ്രൈവിങ് സ്കൂൾ

**ഡ്രൈവിംഗ് സ്കൂൾ** 2001ൽ പ്രദർശനത്തിന് എത്തിയ ഒരു സോഫ്റ്റ്കോർ മലയാളചലച്ചിത്രം ആണ്.എ. ടി ജോയ് സംവിധാനം ചെയ്ത ഈ ചിത്രത്തിൽ ഷക്കീല ,ചന്ദ്രു ,സജിനി തുടങ്ങിയവർ അഭിനയിച്ചു.ഈ ചിത്രത്തിന്റെ സംഗീത സംവിധാനം ചെയ്തിരിക്കുന്നത് എസ്.പി വെങ്കിടേഷ് ആണ്.

## അഭിനേതാക്കൾ
* ഷക്കീല...ആൻസി
* സജിനി... മോളി
* രാജേഷ്
* ആലീസ്

## കുറിപ്പ്
ഇത് ഒരു സോഫ്റ്റ് കോർ ചലച്ചിത്രമാണ് .

## കഥാസംഗ്രഹം
ഒരു ഗാർമെൻസ് കമ്പനിയും,ഡ്രൈവിംങ്ങ് സ്കൂളും നടത്തുന്ന വിധവയായ സ്ത്രീ ആണ് ആൻസി (ഷക്കീല).അവർക്കൊപ്പം ഒരു സഹായി പ്രവർത്തിക്കുന്നത് മോളി(സജിനി) എന്ന പെൺകുട്ടി ആണ്.
തൊഴിൽരഹിതരായ രണ്ട് ചെറുപ്പക്കാർ, ഗൾഫിൽ പോകാൻ ഡ്രൈവിംങ്ങ് പഠിക്കണം എന്നുള്ളതുകൊണ്ട് ആൻസിയുടെ ഡ്രൈവിംങ്ങ് സ്കൂളിൽ എത്തുന്നു.

അതിൽ ഒരാൾ മോളിയുമായി പ്രണയത്തിൽ ആകുന്നു. കഥ അങ്ങനെ മുന്നോട്ട് നീങ്ങവേ സ്പൈനൽ കോഡിന് ക്ഷതം സംഭവിക്കുന്ന ഒരു രോഗം ആൻസിയെ കീഴ്പ്പെടുത്തുന്നു.തൻറ്റെ എല്ലാ സ്വത്തുക്കളും മോളിയേയും ,ചെറുപ്പക്കാരേയും ഏൽപ്പിച്ചിട്ട് ആൻസി അമേരിക്കയിലേക്ക് പോകുന്നു.

## അണിയറ പ്രവർത്തകർ
* സംവിധാനം : എ.ടി ജോയ്
* നിർമ്മാണം : ഇ.മോഹൻദാസ്
* ബാനർ : അംബിക മൂവി മേക്കേഴ്സ്
* കഥ : മോഹൻ
* സംഗീതം : എസ്.പി വെങ്കിടേഷ്
* ഛായാഗ്രഹണം : എ.ടി ജോയ്
* ചിത്രസംയോജനം : സി.മണി
പമ്പാ സരോവരം

കർണാടകത്തിലെ ഹംപിയ്ക്ക് സമീപമുള്ള കൊപ്പൽ ജില്ലയിലെ ഒരു തടാകമാണ് **പമ്പ സരോവർ** അഥവാ **പമ്പാ സരോവരം**. തുംഗഭദ്ര നദിയുടെ തെക്ക് സ്ഥിതിചെയ്യുന്ന ഈ തടാകം ഹിന്ദുക്കൾ പവിത്രമായി കണക്കാക്കപ്പെടുന്നു. ഇന്ത്യയിലുള്ള അഞ്ച് വിശുദ്ധ തടാകങ്ങളിൽ ഒന്നാണ് ഈ തടാകം. ഹിന്ദു വേദത്തിലെ അഞ്ച് വിശുദ്ധ തടാകങ്ങൾ 
*പഞ്ചസരോവരം* എന്നറിയപ്പെടുന്നു. മാനസസരോവരം, ബിന്ദു സരോവർ, നാരായൺ സരോവർ, പമ്പാ സരോവരം, പുഷ്കർ സരോവരം എന്നിവയാണ് പഞ്ചസരോവരങ്ങൾ. ശ്രീമദ് ഭഗവതപുരാണത്തിൽ ഈ തടാകങ്ങളെക്കുറിച്ച് പ്രതിപാദിക്കുന്നു. ഹിന്ദുഗ്രന്ഥങ്ങളിൽ പമ്പാ സരോവരം ശിവന്റെ പത്നിയായ പാർവ്വതി ശിവനോടുള്ള ഭക്തിയുടെ അടയാളമായി തപസ്സനുഷ്ടിച്ച  സ്ഥലം ആയി കരുതപ്പെടുന്നു.ഹിന്ദു ഇതിഹാസമായ രാമായണത്തിലെ രാമന്റെ ഒരു ഭക്ത ശബരി രാമന്റെ വരവിനായി ഈ തടാകത്തിനരികിൽ കാത്തിരുന്നതായും സൂചിപ്പിക്കുന്നു.
## ഇവയും കാണുക
* ഹംപി
* രാമായണം

## അവലംബം

വർഗ്ഗം:രാമായണത്തിലെ സ്ഥലങ്ങൾ
വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
വിൽമിംഗ്‌ടൺ

**വിൽമിംഗ്ടൺ** അമേരിക്കൻ ഐക്യനാടുകളിലെ സംസ്ഥാനമായ ഡെലവെയറിലെ ഏറ്റവും വലുതും ജനസാന്ദ്രതയുള്ളതുമായ നഗരമാണ്. വടക്കേ അമേരിക്കയിലെ ആദ്യ സ്വീഡിഷ് കുടിയേറ്റകേന്ദ്രമായിരുന്ന ഫോർട്ട് ക്രിസ്റ്റീനയുടെ സൈറ്റിലാണ് ഈ നഗരം സ്ഥാപിക്കപ്പെട്ടത്. ഇത് ക്രിസ്റ്റീന നദി, ബ്രാണ്ടിവൈൻ നദികളുടെ സംഗമസ്ഥാനത്ത്, ക്രിസ്റ്റീന നദി ഡെലവെയർ നദിയിലേയ്ക്കു പതിക്കുന്നതിനു സമീപത്തായാണ് നഗരം സ്ഥിതിചെയ്യുന്നത്. ഡെലവെയർ വാലി മെട്രോപ്പോളിറ്റൻ പ്രദേശത്തെ പ്രധാന നഗരങ്ങളിലൊന്നായ ഇത് ന്യൂ കാസിൽ കൗണ്ടിയുടെ ആസ്ഥാനവുംകൂടിയാണ്.

## അവലംബം
ടോർപിഡോ

[ലഘുചിത്രം|ഒരു [അമേരിക്കൻ ഐക്യനാടുകൾ|യു.എസ്. ടോർപിഡോ]]
ജലോപരിതലത്തിൽ നിന്നോ ജലത്തിനടിയിൽനിന്നോ വിക്ഷേപിക്കുമ്പോൾ വെള്ളത്തിനടിയിലേക്ക് ഒരു ലക്ഷ്യത്തിലേക്ക് നയിക്കുകയും ലക്ഷ്യവുമായി സമ്പർക്കം പുലർത്തുമ്പോഴോ അല്ലെങ്കിൽ അതിനടുത്തായി പൊട്ടിത്തെറിക്കുന്നതിനോ രൂപകൽപ്പന ചെയ്തിട്ടുള്ള സ്ഫോടനാത്മകമായ യുദ്ധോപകരണങ്ങളിലെ സ്വയം നിയന്ത്രിതശേഷിയുള്ള ഒരു ആയുധമാണ് ആധുനിക **ടോർപ്പിഡോ.** 

## ഇന്ത്യൻ നാവികസേനയുടെ കൈവശമുള്ളവ
തദ്ദേശീയമായി രൂപകൽപന ചെയ്‍ത *[[വരുണാസ്ത്രം|വരുണാസ്ത്ര]], തക്ഷക്* എന്നീ ഹെവി വെയിറ്റ് ടോർപിഡോയും *ഷെയ്‌ന* എന്ന ലൈറ്റ് വെയിറ്റ്  ടോർപിഡോയും ഭാരതീയ നാവികസേനയ്ക്കുണ്ട് 

## അവലംബം

വർഗ്ഗം:ആയുധങ്ങൾ - അപൂർണ്ണലേഖനങ്ങൾ
വർഗ്ഗം:യുദ്ധോപകരണങ്ങൾ
ദ വിർജിൻ ഓഫ് ദ ലില്ലീസ്

1899-ൽ ഫ്രഞ്ച് കലാകാരനായ വില്യം-അഡോൾഫ് ബോഗുറേ ചിത്രീകരിച്ച ഒരു എണ്ണഛായാചിത്രമാണ് **ദ വിർജിൻ ഓഫ് ദ ലില്ലീസ് (ഫ്രഞ്ച്: La Vierge au lys)** 27 × 18.5 cm വലിപ്പമുള്ളഈ ചിത്രം ഇപ്പോൾ സ്വകാര്യ ഉടമസ്ഥതയിലാണ് സൂക്ഷിച്ചിരിക്കുന്നത്.  
## അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
ചൗധരി ചരൺ സിംഗ് ഹരിയാന അഗ്രികൾച്ചറൽ യൂണിവേഴ്സിറ്റി

**ചൗധരി ചരൺ സിംഗ് ഹരിയാന അഗ്രികൾച്ചറൽ യൂണിവേഴ്സിറ്റി** ഹരിയാന സംസ്ഥാനത്ത് ഹിസാറിൽ സ്ഥിതിചെയ്യുന്ന ഒരു പൊതു മൂലധന സർവകലാശാലയാണ്. ഏഷ്യയിലെ ഏറ്റവും വലിയ കാർഷിക സർവകലാശാലകളിലൊന്നാണ് ഇത്. സർവകലാശാലയ്ക്ക് 8645 ഏക്കർ ഭൂമി (7219 ഏക്കർ പ്രധാന കാമ്പസിലും 1426 ഏക്കർ കാമ്പസിനു പുറത്തായുമുണ്ട്). ഇന്ത്യയുടെ ഏഴാമത്തെ പ്രധാനമന്ത്രിയായിരുന്ന ചൗധരി ചരൺ സിങ്ങിന്റെ പേരിലാണ് ഈ സർവ്വകലാശാല അറിയപ്പെടുന്നത്.

ഹിസാറിലെ പഞ്ചാബ് കാർഷിക സർവകലാശാലയുടെ ഒരു സാറ്റലൈറ്റ് ക്യാമ്പസ് ആയിരുന്നു ഇത്. ഹരിയാന, പഞ്ചാബ് അഗ്രികൾച്ചറൽ യൂണിവേഴ്സിറ്റീസ് ആക്ട് 1970 ഫെബ്രുവരി 2 ന് ഔപചാരികഅംഗീകാരം നൽകിയതു പ്രകാരം ഇത് സർവ്വകലാശാലയായി സ്ഥാപിക്കപ്പെടുകയും ഹരിയാന അഗ്രികൾച്ചറൽ യൂണിവേഴ്സിറ്റി എന്ന് നാമകരണം ചെയ്യപ്പെടുകയും ചെയ്തു. അടിസ്ഥാനപരമായി ഹരിയാന സംസ്ഥാനത്തിന്റെ ആദ്യ സ്ഥാപിത സർവകലാശാലയായി ഇതു കണക്കാക്കപ്പെടുന്നു. 1991 ഒക്ടോബർ 31 ന് ചൗധരി ചരൺ സിംഗ് ഹരിയാന അഗ്രികൾച്ചറൽ യൂണിവേഴ്സിറ്റി എന്ന് പുനർനാമകരണം ചെയ്യപ്പെട്ടു. സർവകലാശാലയുടെ ആദ്യ വൈസ് ചാൻസലർ എ. എൽ. ഫ്ലെച്ചർ ആയിരുന്നു.

ഇന്ത്യയിലെ കാർഷിക സർവകലാശാലകളിൽ ഏറ്റവും കൂടുതൽ ഗവേഷണ പ്രബന്ധങ്ങൾ പ്രസിദ്ധീകരിക്കുന്ന സർവകലാശാലയാണിത്. 1997-ലും 2017 ലും ഇന്ത്യൻ കൌൺസിൽ ഓഫ് അഗ്രികൾച്ചറൽ റിസേർച്ചിന്റെ ഏറ്റവും മികച്ച ഇൻസ്റ്റിറ്റ്യൂട്ടിനുള്ള അവാർഡ് ഈ സർവ്വകലാശാല നേടുകയുണ്ടായി. ഹരിതവിപ്ലവത്തിനും ഇന്ത്യയിലെ വൈറ്റ് വിപ്ലവത്തിനും ഇത് ഗണ്യമായ സംഭാവനകൾ നൽകുകയുണ്ടായി. ഗോൾഡൻ ജൂബിലി വർഷാഘോഷങ്ങൾ 2019 ഫെബ്രുവരി 2 മുതൽ യൂണിവേഴ്സിറ്റിയിൽ ആരംഭിക്കുകയും 2020 ഫെബ്രുവരി 1 ന് അവസാനിക്കുകയും ചെയ്യുന്നതാണ്.

## സ്ഥാനം
ഗുരു ജംഭേശ്വർ യൂണിവേഴ്സിറ്റി ഓഫ് സയൻസ് ആന്റ് ടെക്നോളജിയിൽനിന്നും ഏകദേശം 5 കിലോമീറ്റർ, ബ്ലൂ ബേർഡ് തടാകത്തിൽ നിന്ന് 4 കിലോമീറ്റർ, ദേശീയപാത 9 നു (പഴയ NH 10) സമാന്തരമായി ബസ് സ്റേഷനിൽനിന്ന് 2 കിലോമീറ്റർ, നഗരകേന്ദ്രം, പ്രധാന കമ്പോളം എന്നിവിടങ്ങളിൽനിന്ന് 1 കിലോമീറ്റർ, മഹബീർ സ്റ്റേഡിയത്തിൽ നിന്ന് 100 മീറ്റർ, ഹിസാർ ജംഗ്ഷൻ റെയിൽവേസ്റ്റേഷനിൽനിന്ന് 1 കിലോമീറ്റർ, ഹിസാർ വിമാനത്താവളത്തിൽനിന്ന് 6 കിലോമീറ്റർ, ഇന്ദിര ഗാന്ധി അന്താരാഷ്ട്ര വിമാനത്താവളത്തിൽ നിന്ന് 167 കിലോമീറ്റർ,  ന്യൂഡൽഹി റെയിൽവേ സ്റ്റേഷനിൽ നിന്ന് 180 കിലോമീറ്റർ, ചണ്ഡിഗഡ് അന്താരാഷ്ട്ര വിമാനത്താവളത്തിൽനിന്ന് 235 കിലോമീറ്റർ എന്നിങ്ങനെയാണ് വിവിധ കേന്ദ്രങ്ങളിൽനിന്ന് ഇവിടേയ്ക്കുള്ള ദൂരം.

CCS HAU ന്റെ പ്രധാന കാമ്പസിനു നാലു കവാടങ്ങളാണുള്ളത്;  മഹാബീർ സ്റ്റേഡിയത്തിനു സമീപത്തെ ഗേറ്റ് 1, യഥാക്രമം കാമ്പസ് സ്കൂളിനു പിൻവശത്തും ഗിരി സെന്ററിന് അടുത്തുമായുള്ള ഗേറ്റ് 2, 3 (രണ്ടും MDR107 ബാൽസാമന്ദ് റോഡിൽ)  NH52 രാജ്ഗഡ് പാതയിലെ  ഗേറ്റ്-4 എന്നിവയാണിവ.

## അവലംബം

വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങൾ
വർഗ്ഗം:ഇന്ത്യയിലെ സർവ്വകലാശാലകൾ
ചെമ്മന്തട്ട ശ്രീകൃഷ്ണ ക്ഷേത്രം, കിഴാറ്റൂർ

മലപ്പുറം ജില്ലയിൽ പാണ്ടിക്കാടിനടുത്ത് പുഴക്കക്കരെ കിഴാറ്റൂർ പഞ്ചായത്തിൽ പാണ്ടിക്കാട് പെരിന്തൽമണ്ണ റോട്ടിൽ നിന്നും 2 കിമി കിഴക്ക് മാറി പുഴയോരത്താണ് മനോഹരമായ **ചെമ്മന്തട്ട ശ്രീകൃഷ്ണക്ഷേത്രം** സ്ഥിതിചെയ്യുന്നത്.  എറിയാട്ട് മന യുടെ ഊരാഴ്മയിലിരുന്ന ഈ ക്ഷേത്രത്തിന്റെ  നടത്തിപ്പ് ഇപ്പോൾ വാതാലയേശൻ ട്രസ്റ്റ് ഏറ്റെടുത്തിരിക്കുന്നു.

## എത്തിച്ചേരാൻ
*തീവണ്ടി നിലയം: തുവ്വൂർ (ഷൊർണൂർ നിലമ്പൂർ പാത) - അഞ്ഞൂറു മീറ്റർ
*ബസ്: പാണ്ടിക്കാട് നിന്നും   (പാണ്ടിക്കാട്-പെരിന്തൽമണ്ണ പാതയിൽ ഒറവമ്പുറത്തുനിന്നും 4 കിമി.)
## പുറത്തേക്കുള്ള കണ്ണീകൾ

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
അയോവ അക്കാദമി ഓഫ് സയൻസ്

**അയോവ അക്കാദമി ഓഫ് സയൻസ്,** 1875 ൽ സ്ഥാപിതമായ അയോവയിൽ നിലവിലുള്ളതിൽവച്ച് ഏറ്റവും പഴയ ശാസ്ത്ര അസോസിയേഷനാണ്. ശാസ്ത്രീയ ഗവേഷണം, ശാസ്ത്രവിദ്യാഭ്യാസം, ശാസ്ത്രത്തെക്കുറിച്ചുള്ള പൊതുബോധനം, മികവുകൾക്കുള്ള അംഗീകാരം എന്നിവ പരിപോഷിപ്പിക്കുന്നതിനായി ഈ അക്കാദമി രൂപീകരിക്കപ്പെട്ടു. പ്രധാനമായും പ്രൊഫഷണലുകൾക്കും അക്കാദമിക് ശാസ്ത്രജ്ഞർക്കും ശാസ്ത്ര അധ്യാപകർക്കുമായി ഇതിലെ അംഗത്വം പരിമിതപ്പെടുത്തിയിരിക്കുന്നു. ‘ജേർണൽ ഓഫ് ദ അയോവ അക്കാദമി ഓഫ് സയൻസ്’ എന്ന പേരിൽ വർഷത്തിൽ രണ്ടുതവണയായി ഒരു പ്രസിദ്ധീകരണം പുറത്തിറക്കുന്നതു കൂടാതെ വർഷം തോറും നാലു തവണ ന്യൂ ബുള്ളറ്റിൻ എന്നപേരിൽ ഒരു വാർത്താക്കുറിപ്പും പുറത്തിറക്കുന്നു. അതുപോലെതന്നെ അയോവ സയൻസ് ജേർണൽ എന്ന വാർത്താപത്രിക ഇലക്ട്രോണിക് ആയും പ്രസിദ്ധീകരിക്കുന്നു.

## അവലംബം
പ്രേതം 2

**പ്രേതം 2** (**English:Ghost**) രഞ്ജിത്ത് ശങ്കർ രചനയും സംവിധാനവും നിർവഹിച്ച് 21 ഡിസംബർ 2018 ന് റിലീസ് ചെയ്ത ഒരു കോമഡി ഹൊറർ മലയാള ഭാഷ ചിത്രമാണ്.ജയസൂര്യ ,ദുർഗ്ഗ കൃഷ്ണ,സാനിയ ഇയ്യപ്പൻ,അമിത് ചക്കാലയ്ക്കൽ,സിദ്ദാർഥ് ശിവ തുടങ്ങിയവർ പ്രധാന വേഷങ്ങളിൽ എത്തിയ ഈ ചിത്രം നിർമിച്ചിരിക്കുന്നത് രഞ്ജിത്ത് ശങ്കറും ജയസൂര്യയും ചേർന്ന് ആണ്.2016 ൽ റിലീസ് ചെയ്ത പ്രേതം എന്ന ചിത്രത്തിന്റെ രണ്ടാം ഭാഗം ആണ് . ആനന്ദ് മധുസൂദനൻ സംഗീതം നിർവഹിച്ച ഈ ചിത്രം വിതരണം ചെയ്തിരിക്കുന്നത് പുണ്യാളൻ മൂവീസ് ആണ്.

## അഭിനേതാക്കൾ
* ജയസൂര്യ....ജോൺ ഡോൺ ബോസ്കോ
* സാനിയ ഇയ്യപ്പൻ...നിരഞ്ജന/നീരൂ 
* ദുർഗ്ഗ കൃഷ്ണ...അനു തങ്കം പൗലോസ്
* അമിത് ചക്കാലയ്ക്കൽ ...തപസ്സ് മേനോൻ
* സിദ്ധാർത്ഥ് ശിവ...രാമനാഥ് കളത്തിങ്കൽ 
* ഡേയ്ൻ ഡേവിസ്...ജോഫിൻ
* രാഘവൻ...വേണു വാദ്യാർ
* മിനോൺ...മാനവ് മാത്യൂ
* മുത്തുമണി...എ.സി.പി മീര അൻവർ
* ജയരാജ് വാര്യർ...ഉണ്ണി വാര്യർ
* പാർവതി .ടി...ദീപ മാത്യൂ/മാനവിന്റെ അമ്മ
* മധുപാൽ...മാത്യൂ ഇമ്മാനുവേൽ/മാനവിന്റെ അച്ഛൻ

## നിർമ്മാണം
ഞാൻ മേരികുട്ടിയക്ക് ശേഷം രഞ്ജിത്ത് ശങ്കറും ജയസൂര്യയും ഒന്നിയ്ക്കുന്ന ചിത്രമാണിത്. ഇരുവരും ഒന്നിക്കുന്ന ആറാമത്തെ ചിത്രം ആണ് പ്രേതം 2.
പോരൂർ ശിവക്ഷേത്രം

മലപ്പുറം ജില്ലയിൽ പഴയ ഏറനാട് താലൂക്കിൽ പോരൂരിൽ ഈ പുരാതന ശിവക്ഷേത്രം സ്ഥിതിചെയ്യുന്നു. കിഴക്കോട്ട് അഭിമുഖമായ ശിവൻ ആണ് പ്രധാന പ്രതിഷ്ഠ.  6 അടിയോളം ഉയരമുള്ള ഒരു തറമേലാണ് ഈ ക്ഷേത്രം പണികഴിപ്പിച്ചിട്ടുള്ളത്. പത്തായപ്പുരയും ഊട്ടുപുരയും എല്ലാം ഗതകാല പ്രൗഢി വിളിച്ചോതുന്നു.

### വിവരണം
മലബാർ ദേവസ്വം ബോർഡ് ഏറ്റെടുത്തിട്ടുള്ള ഈ ക്ഷേത്രം  ഉപ്പിലാപ്പറ്റ മന, വെള്ളക്കാട്ട് മന എന്നീ പാരമ്പര്യ  ഊരാളകുടുംബങ്ങളുടെ നേതൃത്വത്തിലാണ്  നോക്കിനടത്തുന്നത്. അരീപ്പുറത്ത് മന കുടുംബാംഗങ്ങളാണ് തന്ത്രം അവകാശികൾ.

### എത്തിച്ചേരാൻ

*തീവണ്ടി നിലയം: വാണീയമ്പലം സ്റ്റേഷൻ (ഷൊർണൂർ നിലമ്പൂർ പാത) -2 കിമി
*ബസ്: പെരിന്തൽമണ്ണ നിലമ്പൂർ പാതയിൽ  28 സ്റ്റോപ്പിൽ നിന്നും 2 കിമി കിഴക്കോട്ട്.



File:Porur Siva temple 02.jpg|പോരൂർ ക്ഷേത്രത്തിലെ ആൽ
File:Porur Siva temple 04.jpg|പോരൂർ ക്ഷേത്രത്തിലെ കുളം
File:Porur Siva temple 05.jpg|പോരൂർ ക്ഷേത്രത്തിലെ വിഷ്ണുവിന്റെ  അമ്പലം
File:Porur siva Temple 12.jpg|പോരൂർ ക്ഷേത്രത്തിലെ മുൻ വശം
File:Porur siva Temple 14.jpg|പോരൂർ ക്ഷേത്രത്തിലെപത്തായപ്പുര
File:Porur siva Temple 16.jpg|പോരൂർ ക്ഷേത്രത്തിലെ ശ്രീകോവിൽ


## പുറത്തേക്കുള്ള കണ്ണീകൾ

*ഉപഗ്രഹചിത്രം വിക്കിമാപ്പിയയിൽ നിന്നും

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ക്ഷേത്രങ്ങൾ